जगज्जेत्या जर्मनीला अखेर विश्वकरंडक स्पर्धेच्या सराव सामन्यातील विजयाचा दुष्काळ संपवल्याचे समाधान लाभले . त्यांनी या वर्षातील पहिलाच विजय मिळविताना सौदी अरेबियाचे कडवे आव्हान २ - १ असे परतविले . काही दिवसांवर आलेल्या विश्वकरंडक स्पर्धेतील लढतीत इराण , क्रोएशिया , स्वित्झर्लंडनेही बाजी मारली ; पण त्याच वेळी पोलंडला चिलीविरुद्ध २ - २ बरोबरी स्वीकारावी लागली . तीन दशकांत प्रथमच सलग पाच लढतींत जर्मनीस विजय लाभला नव्हता . त्यांनी ही कटू मालिका संपवण्याच्या उद्देशाने सुरवात केली . विश्रांतीस २ - ० आघाडी घेतली ; पण त्यानंतर त्यांनी सौदीचा प्रतिकार जेमतेमच रोखला . सामन्याच्या अंतिम टप्प्यात सौदीने आपण काय करू शकतो , याची झलकच फुटबॉल जगतास दिली . त्यांनी बचावावर भर देण्यास जर्मनीस भाग पाडले . एवढेच नव्हे तर हा बचाव वारंवार भेदलाही . भरपाई वेळेत सौदीची पेनल्टी किकची जोरदार मागणी फेटाळली गेली आणि जर्मनीने सुटकेचा निःश्वास सोडला . गोलच्या संधी सोडल्या . बचावात अनेक जागा सोडत प्रतिस्पर्ध्यांना आक्रमणाची संधी दिली . नशिबाची साथ असल्यामुळेच जिंकलो , असे जर्मनीचे मार्गदर्शक लोव यांनी सांगितले . त्याच वेळी प्रत्यक्ष स्पर्धेत नक्कीच प्रभावी कामगिरी होईल , असा दिलासा दिला . दरम्यान , क्रोएशियाने सुरवातीच्या पिछाडीनंतर सेनेगलला नमवले . स्वित्झर्लंडने जपानचा पराभव केला .


स्तनपान करणाऱ्या मातांनो गर्भधारणेपूर्वी लसणीचे डोहाळे लागले असतील तर जरा काळजी घ्या , कारण स्तनपान करताना या दुधाला लसणीचा वास येऊ शकतो . वैज्ञानिकांनी केलेल्या संशोधनानुसार गर्भवती असतानाच्या काळात जर वास येणारे पदार्थ खाल्ले तर त्या पदार्थाचा वास गर्भधारणेनंतर मातेच्या दुधाला येतो . हे संशोधन जर्मनीमधील विद्यापीठांमध्ये करण्यात आले असून वैज्ञानिक अँड्रिआ बटनर यांच्या मते गर्भवती असताना घेण्यात येणाऱ्या आहाराचा नवजात बालकांवर काय परिणाम होतो याबद्दल संशोधन होत असले तरी आपल्याकडे याची फारच कमी माहिती आहे . मात्र , असेही समोर आले आहे की मातेचे दूध ज्या चवीचे असते त्या चवीचे पदार्थ बालकांना आवडतात . ज्याची चव आणि वास जास्त दाट असतो अशा पदार्थापैकी एक लसूण . गर्भधारणेच्या अडीच तास आधी लसूण खाल्ल्यास त्याचा वास स्तनपान करताना दुधाला येतोच . लसूण या पदार्थानंतर जर काही येत असेल तर सर्दी - खोकल्याची औषधे . यांचा वासही त्यातील घटकांमुळे अत्यंत दाट असतो . या वासाचा परिणामही स्तनपानाच्या दुधावर होऊ शकतो . आतापर्यंत तरी संशोधकांचे संशोधन स्तनपानातील दुधाच्या चवीवर आणि वासावर मर्यादित आहे , पण नवजात अर्भकावर परिणाम करणाऱ्या घटकांवर अजूनही संशोधन सुरू आहे . ( टीप : ‘ आरोग्यवार्ता ’ मधील बातम्या या जगभरातील संशोधकांनी केलेल्या वैद्यकीय संशोधनावर आधारित असतात . त्यामुळे त्यातील मतांशी ‘ लोकसत्ता ’ चा संबंध नाही . कोणताही वैद्यकीय उपचार करण्यापूर्वी आरोग्यतज्ज्ञांशी व डॉक्टरांशी सल्लामसलत करणे आवश्यक आहे . )


नेहमीच आपल्या स्टाईलबाबत वेगवेगळे प्रयोग करून पाहणारी अभिनेत्री कंगनाने नुकत्याच झालेल्या ७१ व्या ‘कान’ फिल्म फेस्टिव्हलला उपस्थिती लावली होती . ‘कान’ला उपस्थित राहण्याचं कंगनाचं हे पहिलंच वर्ष होतं . मात्र , यावेळी देखील तिने तिच्या फॅशनच्या जलव्यांनी चाहत्यांना घायाळ केल्याचं पहायला मिळालं . बॉलिवूडची ही क्वीन तिच्या नवनवीन स्टाईल करण्याबरोबरच रोखठोक बोलण्यामुळेही सतत चर्चेत असते . यावेळी देखील ती पुन्हा चर्चेत आली आहे . मात्र , कोणत्याही रोखठोक बोलण्यामुळे किंवा तिच्या फॅशनसेन्समुळे नाही तर तिने एका अभिनेत्रीवर उधळलेल्या स्तुतीसुमनांमुळे . आलिया भटचा ‘राजी’ हा चित्रपट बॉक्सऑफिसवर कमालीची कमाई करत असून या चित्रपटाने नुकताच १०० कोटी रुपयांचा गल्लाही जमविला आहे . या चित्रपटाला प्रेक्षकांप्रमाणेच बॉलिवूड कलाकारही भरभरुन प्रेम देत असल्याचे पहायला मिळते . आतापर्यंत अनेक बॉलिवूड कलाकारांनी हा चित्रपट पाहिला असून त्यांच्या यादीत कंगनाचे नावही जोडले गेले आहे . कंंगनाने नुकताच ‘राजी’ चित्रपट पाहिला असून या चित्रपटात आलियाने केलेल्या अभिनयाचे कंगनाने कौतुक केले आहे . ”राजी’ चित्रपट उत्तमरित्या सादर करण्यात आला असून या चित्रपटाविषयी सांगण्यासाठी माझे शब्द अपूरे पडतील . विशेष म्हणजे या चित्रपटात आलियाने उत्कृष्ट भूमिका केली असून ती ख - या अर्थाने ‘बॉलिवूडची क्वीन’ आहे . बॉलिवूड हे तिचं राज्य आहे आणि आपण फक्त या राज्यात राहतोय असं या चित्रपटातील तिच्या अभिनयामुळे दिसून येतं’ , असं कंगना म्हणाली . आलिया भट्टच्या कारकिर्दीतील १०० कोटींचा टप्पा ओलांडणारा ‘राजी’ हा तिसरा चित्रपट ठरला असून भारत - पाकिस्तान या दोन्ही राष्ट्रांमध्ये असणारे संबंध आणि एका हेराची कथा या अतिसंवेदनशील मुद्द्यांना मोठ्या प्रभावीपणे हाताळत हा चित्रपट प्रेक्षकांच्या पसंतीस उतरत आहे . दरम्यान , कंगनाचा ‘मणकर्णिका’ हा चित्रपट लवकरच प्रदर्शित होणार असून या चित्रपटामध्ये कंगनाने राणी लक्ष्मीबाई यांची भूमिका वठविली आहे .


कोलेस्टेरॉलमुळे हृदयविकाराचा झटका येऊ शकतो , पण कोलेस्टेरॉलचे प्रमाण कमी करणारे जनुकीय उपचार विकसित करण्यात आले आहेत . यात कोलेस्टेरॉलचे प्रमाण निम्म्याने कमी होते . आरएनए इंटरफिअरन्स थेरपी असे या तंत्राचे नाव असून त्यात कोलेस्टेरॉल वाढीस कारणीभूत ठरणारी जनुकीय कळ बंद केली जाते . ब्रिटनमधील लंडनच्या इंपीरियल कॉलेजच्या संशोधकांनी याबाबत चाचण्या घेतल्या असून वर्षांतून दोनदा ही उपचार पद्धत वापरल्यास कोलेस्टेरॉल कमी होते . यात स्टॅटिन औषधांवर अवलंबून राहावे लागत नाही . जनुकीय उपचार पद्धतीत इनक्लिसिरान हे औषध वापरले जाते . त्यामुळे हृदयविकार , पक्षाघात टाळता येतो कारण त्यामुळे कोलेस्टेरॉलचे प्रमाण कमी होत असते . ही उपचार पद्धती साधी सोपी व सुरक्षित आहे असा दावा इंपिरियल कॉलेजच्या स्कूल ऑफ पब्लिक हेल्थचे प्रा . कौशिक रे यांनी केला आहे . स्टॅटिन , एझेटेमाइब या औषधांनी कोलेस्टेरॉल जेवढे कमी होते . त्यापेक्षाही ते यात जास्त प्रमाणात खाली येते . एलडीएल हे वाईट कोलेस्टेरॉल मानले जाते . ते वाढल्यास हृदयविकार व रक्तवाहिन्या अवरुद्ध होतात . सध्या कोलेस्टेरॉल कमी करण्यासाठी स्टॅटिन औषधे वापरली जातात . पण अनेक रुग्ण त्याचे जास्त प्रमाण सहन करू शकत नाहीत . इनक्लिसिरान औषध मात्र चाचण्यात यशस्वी ठरले असून त्याचा चांगला परिणाम दिसून आला आहे . ४९७ रुग्णांवर त्याचे प्रयोग केले असता तीन महिन्यात चांगला फरक दिसून आला . एका महिन्यात एलडीएलचे प्रमाण ५१ टक्के कमी झाले .


पालक होणे ही उत्साहवर्धक बाब असते , पण सोबतच तुमच्यावर अनेक जबाबदाऱ्या येऊन पडतात . ज्यांपैकी आर्थिक पाठबळ हा अनेक आव्हानात्मक पैलुंपैकी एक पैलु असतो . तुम्ही तुमच्या ध्येयांच्या दिशेने काम करणे आणि तुमच्या लहानग्याच्या आर्थिक सुरक्षिततेची हमी मिळवण्यासाठी आवश्यक ती व्यवस्था लावणे आवश्यक असते . याचा अर्थ तुमच्या खर्चांमध्ये कपात करणे आणि तुमच्या मुलाच्या आर्थिक सुरक्षेला आणि हिताला साजेशा वित्तीय उत्पादनांची भर घालणे . तुमच्या मुलाने त्याच्या पसंतीचे करिअर निवडताना किंवा त्याच्या आयुष्यातील कोणत्याही महत्त्वाच्या क्षणी , केवळ तुम्ही योग्य वेळी योग्य ती आर्थिक सोय करून ठेवली नाही म्हणून तडजोड केलेली तुम्हाला चालणार नाही . त्यामुळे तुम्ही कोणत्या गोष्टी विचारात घ्यायला हव्यात ते पाहूया . आयुर्विम्याचा आढावा घ्या तुमचे आयुर्विमा संरक्षण , वाढत्या आर्थिक जबाबदाऱ्यांसह वेळोवेळी अद्ययावत करणे आवश्यक असते . यामागे तुमच्यावर अवलंबून असणारे लोक तुमचा अकाली मृत्यु झाल्यास आर्थिकदृष्ट्या सुरक्षित राहावेत ही भावना असते . तुमचे मूल वाढत असताना , तुमचे खर्च , ध्येये , कर्जे , वाढतच जाणार आहेत आणि तुमचे उत्पन्नसुद्धा वाढणार आहे . म्हणून , आयुष्याच्या प्रत्येक टप्प्यावर अपयश आल्यास आधार म्हणून तुमच्या मुलाकडे निधी असेल आणि तुमच्या अनुपस्थितीत ते मूल तुमची कर्जे फेडू शकेल व मूलभूत गरजांची पूर्तता करू शकेल याची खातरजमा करून घ्या . आरोग्य विम्यामध्ये तुमच्या मुलांचा समावेश करून घ्या तुमच्याकडे कौटुंबिक आरोग्य विमा पॉलिसी असेल , तर तुमच्याकडे असलेल्या विद्यमान पॉलिसीमध्ये तुमच्या नवजात अर्भकास समाविष्ट करून घेण्याचा पर्याय असतो . यासाठी विमा कंपनीला बाळाच्या जन्माची माहिती द्यायची असते , आणि कोणताही अतिरिक्त प्रिमियम भरावा लागत नाही . बहुतेक विमेदार कंपन्या बाळासाठी पहिल्या वर्षात मोफत आरोग्य सुरक्षा देऊ करतात . तुम्ही तुमच्या बाळास ते वयाची २५ वर्षे पूर्ण करेपर्यंत विमेकृत ठेवण्याची खात्री करा , ज्यानंतर ते स्वतःसाठी वेगळी पॉलिसी खरेदी करू शकते . जर पॉलिसी लहान वयात काढली असेल , तर त्यासाठी आरोग्याची कोणत्याही प्रकारची पूर्वतपासणी करावी लागत नाही आणि सर्व आजारांपासून सहज संरक्षण मिळते . तसेच , प्रतीक्षा कालावधीसुद्धा नसतो . आपातकालीन निधी तयार ठेवणे नोकरी जाणे किंवा अचानकपणे आरोग्यावर संकट ओढावणे अशांसारख्या आर्थिक ताण आणणाऱ्या परिस्थितींवर मात करण्यासाठी तुमच्याजवळ निधी असायला हवा . या परिस्थितींमुळे लोक कृतीपासून खूप काळ दुरावू शकतात , ज्यामुळे पैशाची टंचाई उद्भवू शकते . अशा वेळी , आपातकालीन निधीमुळे तुमची बिले , भाडे , शिक्षण शुल्क , यांचा भरणा होऊन तुमच्या बचतींवर ताण पडत नाही आणि तुम्ही कर्जबाजारी होण्यापासून वाचता . या हेतुसाठी रिकरिंग डिपॉझिट्स ( आरडी ) आणि फिक्स्ड डिपॉझिट्स ही गुंतवणुकीची आदर्श साधने ठरू शकतात . पुरेशी बचत करण्यासाठी तुमच्या महिन्याभराच्या खर्चाच्या ६ ते १२ पट रकमेएवढा निधी साठवण्याचे लक्ष्य ठेवा . महागाईवर मात करू शकतील अशा गोष्टींमध्ये गुंतवणूक करा तुम्ही बचत करण्यासाठी जीवापाड मेहनत घेत असाल पण जर तुम्ही तुमचे सारे पैसे एका अशा गुंतवणूक साधनात ठेवलेत जे महागाईवर मात करण्यास सक्षम नसेल , तर तुम्ही मोबदला पाहून निराशच व्हाल . महागाई सतत वाढत असते , ज्यामुळे पैशाचे मूल्य कालौघात कमी होत असते . याचा अर्थ असा की भविष्यात शिक्षण हे अधिकाधिक महाग होत जाणार आहे आणि त्याचबरोबर आरोग्य सेवा आणि इतर सर्व काही महाग होणार आहे . म्हणून तुम्ही तुमच्या मुलाच्या उच्च शिक्षणासाठी किंवा भावी गरजांसाठी बचत करत असाल , तेव्हा तुमचे पैसे एका अशा फंडामध्ये ठेवा जो भविष्यात चांगली वृद्धी देऊ करेल , उदा . म्युच्युअल फंड आणि महागाईशी जुळवून घेणाऱ्या निधीचे लक्ष्य बाळगा . कर्जाचे ओझे कमी ठेवा तुमचे मूल मोठे झाल्यावर तुम्हाला त्याच्यावर कर्जाचा वारसा लादायचा नसतो . त्यामुळे फक्त त्यांच्या आर्थिक स्थितीवर ओझे येणार असते . म्हणूनच , अनावश्यक कर्जे घेऊन आणि तुम्ही फेडू न शकलेली कर्जे मागे ठेवून जाऊ नका . तुम्ही घेतलेले प्रत्येक कर्ज फेडण्याची तुमच्याकडे योजना असेल आणि तुम्ही वेळेत ते कर्ज फेडू शकाल याची खातरजमा करून घ्या . आदिल शेट्टी सीईओ , बँकबाझार


फेसबुक आपल्या होमस्क्रीनमध्ये सातत्याने बदल करत असते . यूजर्सना वेबसाईटचा वापर सोपा व्हावा यासाठी कंपनीतर्फे सातत्याने नवनवीन बदल करण्यात येतात . आता करण्यात आलेल्या नवीन बदलामुळे फेसबुकवरील पोस्ट वाचणे अधिक सोपे होणार आहे . नव्या बदलामुळे एखाद्याच्या पोस्टवर आपल्याला कमेंट करायची असल्यास आपण ती सहज करु शकतो . याशिवाय इतरांनी केलेल्या कमेंटही आपल्याला दिसू शकतील . नवीन कमेंटबॉक्स हा फेसबुक मेसेंजर बॉक्ससारखा दिसत आहे त्याचप्रमाणे यातील रंगवैविध्यामुळे तो आणखी आकर्षक दिसत आहे . याशिवाय लाईक्स , शेअर हे पर्याय देखील मोठे करण्यात आले आहेत . कमेंटमध्ये असणाऱ्या फोटोंचा आकारही बदलण्यात आल्याने ते अधिक चांगल्या पद्धतीने दिसू शकतात . फेसबुकचेच फोटो शेअर अॅप असणाऱ्या इन्स्टाग्रामवरही काही बदल करण्यात आले आहेत . इन्स्टाग्रामवरील मेसेज आणि कमेंट या दोन ठिकाणी हे बदल करण्यात आले हाते . मात्र इन्स्टाग्राममध्ये झालेले हे बदल अॅप्लिकेशनच्या अपडेटेड व्हर्जनमध्ये युजर्सना दिसतील .


भारताचा ज्युनिअर हॉकी संघ १५ वर्षांनंतर विश्वचषकाच्या अंतिम फेरीत पोहोचला आहे . अंतिम सामन्यात बेल्जियमवर मात करून भारताला विश्वचषक जिंकण्याची ऐतिहासिक संधी चालून आली आहे . विशेष म्हणजे भारतीय संघ या स्पर्धेत आतापर्यंत अपराजित राहिला आहे . भारतीय ज्युनिअर हॉकी संघाने स्पर्धेत कॅनडा , इंग्लंड , दक्षिण आफ्रिका , स्पेन आणि ऑस्ट्रेलिया यांच्यावर मात करून स्पर्धेची अंतिम फेरी गाठली आहे . भारताच्या या संघातील लक्षवेधी गोष्ट अशी की , संघातील सात खेळाडू हे सर्वसामान्य कुटुंबातील असून त्यांचे वडील वाहनचालक आहेत . सातही जणांचे वडील वाहनचालक असल्यामुळे त्यांना बहुतेक काळ कुटुंबापासून दूर राहावे लागते . हरजित सिंग , विकास दहिया , कृष्ण बहादुर पाठक , हरमनप्रित सिंग , वरुण कुमार , सुमित कुमार आणि अजित कुमार पांडे या भारताच्या ज्युनिअर हॉकी संघातील सात खेळाडूंचे वडील कुटुंबाच्या उदरनिर्वाहासाठी वाहनचालकाचे काम करतात . बचावपटू वरुण कुमार याचे वडील ब्रम्हानंद हे पंजाबमध्ये एक टेम्पो चालवतात , तर गोलरक्षक विकास दहिया याचे वडील दलबीर हे एका खासगी कंपनीत वाहनचालक म्हणून काम करतात . कृष्ण बहादुर पाठक याचे वडील हे क्रेन ऑपरेटर होते . त्यांचे याच वर्षी निधन झाले . सुमित कुमारचे वडील रामजी प्रसाद वाराणसीमध्ये वाहनचालक आहेत . वाचाः उशिरा आल्यास पाचशे रुपयांचा दंड संघातील स्टार खेळाडू हरमनप्रीत सिंग हा जोरदार हीट लगावण्यासाठी ओळखला जातो . हरमनप्रीत याने आपल्या दंडातील ताकदीचे श्रेय वडीलांच्या ट्रॅक्टरला दिले . हरमनप्रीत याला लहानपणी वडीलांच्या ट्रॅक्टरची खूप आवड होती . आपल्या वडीलांसोबत तो नेहमी ट्रॅक्टर चालवत असे , पण त्यामुळे ट्रॅक्टरचे गिअर बदलताना वडिलांना त्रास व्हायचा . मग हरमनप्रीतच्या वडिलांनी त्याला गिअर बदलण्याचा सराव करून दिला . ट्रॅक्टरचे गिअर बदलण्याच्या सवयीमुळेच आपले दंड बलवान झाल्याचे हरमनप्रीत सांगतो . अजित कुमार याची हॉकी खेळात आवड निर्माण होण्याची कहाणी रोमांचक आहे . अजित कुमार याला हॉकी खेळाची अजिबात आवड नव्हती . अजित कुमारचे वडील एका स्थानिक व्यापाऱयाकडे कामाला आहेत . त्याच्या वडिलांना खेळाची खूप आवड आहे . त्यामुळे त्यांनी पुढाकार घेऊन अजित कुमार शिक्षण घेत असलेल्या शाळेत हॉकीसाठीचे मैदान तयार करण्यात मदत केली . आपल्या वडिलांची हॉकीबद्दलची तळमळ पाहून अजित कुमार यालाही हळूहळू हॉकी खेळात आवड निर्माण होऊ लागली . अजित कुमार याच्या वडिलांनी त्याला एकदा हॉकी अकादमीत सामील होण्याचा सल्ला दिला आणि दुसऱया दिवशी आपण हॉकीच्या मैदानात दाखल झालो .


आपला आवडता शिष्य बजरंग पुनिया याला २०२० टोकियो ऑलिम्पिक स्पर्धेत सुवर्णपदक पटकावण्यासाठी सज्ज करण्याकरिता वेळप्रसंगी मला निवृत्ती पत्करावी लागली तरी मोठय़ा आनंदाने मी निवृत्त होण्यास तयार आहे , असे लंडन ऑलिम्पिकमध्ये कांस्यपदक पटकावणाऱ्या योगेश्वर दत्तने सांगितले . खाशाबा जाधव आणि ससील कुमार यांच्यानंतर ऑलिम्पिकमध्ये पदक पटकावणारा योगेश्वर हा भारताचा तिसरा कुस्तीपटू ठरला आहे . आपल्या यशस्वी कारकीर्दीत योगेश्वरने २०१४च्या राष्ट्रकुल आणि आशियाई क्रीडा स्पर्धेत सुवर्णपदक पटकावले आहे . तो म्हणाला की , ‘‘बजरंगला २०२० ऑलिम्पिकसाठी तयार करण्यावर मी लक्ष केंद्रित केले आहे . ऑलिम्पिक सुवर्णपदक पटकावण्यासाठी बजरंगला पाठिंबा देणे सर्वात महत्त्वाचे आहे . तो चांगला कुस्तीपटू असून अजून चांगली कामगिरी करू शकतो . जर मी २०२० ऑलिम्पिकमध्ये सहभागी होऊ शकणार नसेल तर बजरंगला मदत करीन . टोकियो ऑलिम्पिकसाठी तो सुवर्णपदकाच्या शर्यतीतील अव्वल खेळाडू मानला जात आहे . माझ्या कारकीर्दीत मी चार वेळा ऑलिम्पिकमध्ये सहभागी झालो . भारताच्या दुसऱ्या फळीतील अव्वल कुस्तीगीर असलेल्या बजरंगला अधिकाधिक संधी आणि पाठिंबा देणे आवश्यक आहे . ’’


बॉलिवूडमध्ये गेल्या बऱ्याच वर्षांपासून आपल्या अदांनी प्रेक्षकांच्या मनावर राज्य करणारी एक अभिनेत्री म्हणजे करिना कपूर खान . दीपिका , अनुष्का यांच्या पदार्पणाच्या बऱ्याच वर्षांपूर्वीच करिनाने तिचा प्रेक्षकवर्ग निर्माण केला होता . कपूर कुटुंबातील या आणखी एका सुरेख अभिनेत्रीने प्रेक्षकांची मनं जिंकली . सध्याच्या घडीलासुद्धा करिना एका मुलाच्या मातृत्वाची जबाबदारी सांभाळत करिअरलाही तितकच प्राधान्य देत आहे . सौंदर्य , चित्रपट , अदाकारी या कारणांमुळे चर्चेत असणारी ‘बेबो’ इतरही बऱ्याच कारणांमुळे , कॉन्ट्रोव्हर्सिजमुळे चर्चेत होती . चला तर मग नजर टाकूया ‘बेबो’ला प्रकाशझोतात आणणाऱ्या अशाच काही कॉन्ट्रोव्हर्सिजवर… बिपाशासोबतचा वाद - काही वर्षांपूर्वी करिना कपूर आणि बिपाशा बासू यांच्यातील वाद माध्यमांमध्ये चर्चेचा विषय ठरला होता . २००१ साली प्रदर्शित झालेल्या ‘अजनबी’ या चित्रपटात या दोघींनी काम केलं होतं . अक्षय कुमार आणि बॉबी देओलसुद्धा या चित्रपटात झळकले होते . त्याचवेळची ही गोष्ट आहे . या दोन अभिनेत्रींमध्ये असलेला वाद इतका विकोपास गेला की , दोघींनी एकमेकींसाठी केवळ अपशब्दच वापरले नाहीत तर अगदी हातही उगारला होता . करिनाने बिपाशाला ‘काली बिल्ली’ असंही म्हटलं होतं . इतक्यावरच न थांबता तिने तिच्या कानशिलातही लगावली होती . या दोघींमध्ये झालेल्या मतभेदाची बरीच चर्चा होती . एमएमएस लीक प्रकरण - एकेकाळी शाहिद कपूर आणि करिना कपूर रिलेशनशिपमध्ये होते ही बाब सर्वज्ञातच आहे . शाहिदसोबतच्या रिलेशनशिपमुळे करिनाला आणखी एका गोष्टीचा सामना करावा लागला होता . त्याच्यासोबतचा करिनाचा एक एमएमएस व्हायरल झाला होता . आजही त्यांच्या या एमएमएस प्रकरणीच्या चर्चा रंगते . प्रियांकासोबतची ‘कॅटफाईट’ - ‘कॉफी विथ करण’ या चॅट शोमध्ये आल्यावर इंडस्ट्रीतील बऱ्याच जणांबद्दल सेलिब्रिटी अशी काही वक्तव्य करतात की विचारायची सोय नाही . करिना आणि ‘देसी गर्ल’ प्रियांका चोप्राच्या वादालाही अशाच प्रकारे सुरुवात झाली होती . ‘कॉफी विथ करण’मध्ये प्रियांकाच्या बोलण्याच्या शैलीवरुन करिनाने तिची खिल्ली उडवली होती . नंतर याच कार्यक्रमात जेव्हा प्रियांका आली तेव्हा तिने करिनाला सडेतोड उत्तर देत ‘जिथून सैफ त्याच्या बोलण्याची पद्धत शिकला , तिथूनच मीही शिकले , ’ असं म्हणाली होती . मुलाच्या नावामुळे झालेला वाद - गरोदरपणातही कामापासून न दुरावलेल्या करिनाची अनेकांनीच प्रशंसा केली होती . पण , मुलाचं नाव तैमुर ठेवण्यात आल्याचं कळताच तिच्यावर टीकेची झोड उठवण्यात आली . एका क्रूर शासकाच्या नावावरुन त्याचं नामकरण करण्यात आल्यामुळे करिनावर अनेकांनीच आगपाखड केली होती . ‘मोठे चित्रपट नाकारल्याचा अभिमान वाटतो…’ – ‘रेफ्युजी’ या चित्रपटातून पदार्पण करण्याऐवजी करिनाला ‘कहो ना प्यार है’ या चित्रपटात काम करण्यासाठी विचारण्यात आलं होतं . पण , तिने यासाठी नकार दिला होता . ‘रेफ्युजी’ हा चित्रपट प्रेक्षकांची दाद मिळवू शकला नाही . त्यावेळी करिनाच्या निर्णयावर अनेकांनीच प्रश्नचिन्ह उपस्थित केलं . पण , तिला मात्र या निर्णयात काहीच चुकीचं वाटत नव्हतं . याविषयीचं स्पष्टीकरण देत ती म्हणाली होती , “मोठे चित्रपट नाकारुन इतरांना संधी दिल्याचा मला अभिमान वाटतो . मी चित्रपट नाकारल्यामुळेच ते आज मोठे सेलिब्रिटी झाले आहेत . ” ‘कुर्बान’ चित्रपटाचं ‘ते’ पोस्टर - सैफ अली खान आणि करिना कपूर यांच्या मुख्य भूमिका असणाऱ्या ‘कुर्बान’ या चित्रपटाच्या एका पोस्टरमुळे बऱ्याच वादांना तोंड फुटलं होतं . अतिशय बोल्ड अशा या पोस्टरमुळे या चित्रपटाचा आणि पर्यायी करिना सैफचाही मोठ्या प्रमाणात विरोध करण्यात आला होता .


उत्तम शहरनियोजनामुळे नागरिकांचे आरोग्यही सुदृढ राहते असे संशोधन नुकतेच समोर आले आहे . भारत , चीन अशा जास्त लोकसंख्येच्या देशांमध्ये शहरांचे नियोजन जर चांगल्या पद्धतीने झाले तर वाढते आजारांचे प्रमाण आटोक्यात राहील असा या संशोधकांचा कयास आहे . हे संशोधक म्हणतात की , शहरांचे नियोजन हे नागरिकांचे आरोग्य ध्यानात ठेवून झाले पाहिजे . दुकाने , इतर सुविधा , नोकरी व व्यवसायाचे ठिकाण , सार्वजनिक वाहतूक ही चालत पोहोचण्याच्या अंतरावर असावी . यामुळे वाहनांचा वापर कमी होऊन शरीराची हालचाल होते . सार्वजनिक वाहतुकीमुळे अपघातांचे प्रमाण कमी होते आणि हवेच्या प्रदूषणाचा त्रासही कमी होतो . अमेरिका , भारत , चीन या देशांमधील मोठय़ा शहरांतील प्रदूषणाचे प्रमाण अनुक्रमे ३३ , ३८ आणि ९६ टक्के आहे . सार्वजनिक वाहतुकीपासून दूरवर असणाऱ्या घरांमुळे कमी शारीरिक हालचाल , वायुप्रदूषण , अपघातांमुळे मृत्यू तसेच मोठय़ा प्रमाणावर शारीरिक इजा होण्याची शक्यता असते . हे संशोधन प्रत्यक्षात येण्याकरिता प्रशासन , स्थानिक नेते , तज्ज्ञ , लोकांचा सहभाग आवश्यक आहे . ( टीप : ‘ आरोग्यवार्ता ’ मधील बातम्या या जगभरातील संशोधकांनी केलेल्या वैद्यकीय संशोधनावर आधारित असतात . त्यामुळे त्यातील मतांशी ‘ लोकसत्ता ’ चा संबंध नाही . कोणताही वैद्यकीय उपचार करण्यापूर्वी आरोग्यतज्ज्ञांशी व डॉक्टरांशी सल्लामसलत करणे आवश्यक आहे . )


सामना सुरू होण्याच्या काही तासांपूर्वी ऑलिम्पिकसारख्या स्पर्धेतून बाहेर पडण्याची नामुष्की भारताचा मल्ल नरसिंग यादववर आली . चार वर्षांपासून तो ज्या क्षणाची वाट पाहात होता , जे स्वप्न त्याने देशवासीयांसाठी पाहिले होते ते उद्ध्वस्त झाले होते . ऑलिम्पिकमध्ये खेळता येणार नाही , हे ऐकल्यावर तो बेशुद्धच झाला . उत्तेजक सेवन प्रकरणात तो दोषी असल्याचा ठपका क्रीडा लवादाने ठेवला होता . पण या प्रकरणात फक्त नरसिंगच दोषी नाही तर भारतातील विविध संघटना , त्यांची कार्यपद्धती , संघटक , यंत्रणा यांचाही हा दारुण पराभव आहे . भारताला संपूर्ण जगासमोर पडलेली ही सर्वात मोठी चपराक आहे . नरसिंगविरुद्ध कारस्थान झाल्याची ‘री’ सारेच ओढत होते . पंतप्रधानांनी लक्ष घातल्यामुळे काही सकारात्मक गोष्टी घडल्या . त्याला ऑलिम्पिकला जायला मिळाले . पण त्यानंतर काय समस्या येऊ शकतात , याचा अभ्यास कोणीच केला नाही . ‘नाडा’ने कोणतेही सबळ पुरावे नसताना नरसिंगला निर्दोष ठरवले . पण जे दोषी आहेत त्यांना शोधण्यात यंत्रणेला अपयश आले . संघटकही गाफील राहिले . सारे काही अनुरूप करता येऊ शकते , असे त्यांना वाटले . याच वृत्तीने घात केला . भारतात नियम मोडल्यावर चिरीमिरी देऊन सुटता येते , पण कायद्याचे काटेकोर पालन बाहेरच्या देशांमध्ये होते , हे आपण विसरलो . या प्रकरणात ‘वाडा’ आणि क्रीडा लवादाचे काहीच चुकलेले नाही . त्यांनी निष्पक्षपणे हे प्रकरण हाताळले . क्रीडा लवादाच्या एकाही प्रश्नाचे उत्तर भारताच्या कोणत्याच संघटकाकडे नव्हते . या प्रकरणातून नरसिंग सहीसलामत सुटला असता , पण कसा या गोष्टीकडे कुणीच लक्ष दिले नाही . नरसिंगने आपल्या आहारात उत्तेजक मिसळल्याचे सांगितले होते . दिल्लीतील दोन कुस्तीपटू संशयितही होते . त्यांच्याविरोधात नरसिंगने पोलिसांमध्ये तक्रारही केली होती . या तक्रारीची गंभीर दखल कुणीही घेतली नाही . संघटक आणि पंतप्रधान यांनी या गोष्टीवर लक्ष दिले पाहिजे होते . आपल्या देशातील या घडीला असलेल्या सर्वोत्तम मल्ल्यांच्या बाबतीत असे घडत असताना यंत्रणा नेहमीसारखी भ्रष्टपणे वागली . या प्रकरणाचे गांभीर्य त्यांच्या लक्षात आले नाही की हे जाणूनबुजून करण्यात आले , याचा शोध घ्यायला हवा . कारण या प्रकरणात तपासाअंती जर हे दोघे दोषी आढळले असते तर नरसिंगसाठी आपल्याविरोधात कारस्थान झाल्याचा सबळ पुरावा मिळाला असता . हा पुरावा मिळाल्यावर नरसिंगला कुणीच थांबवू शकले नसते . त्याचबरोबर नरसिंगने ज्यांच्यावर अप्रत्यक्षपणे संशय घेतला , त्यांचीदेखील साधी चौकशी करण्यात यंत्रणा कुचकामी ठरली . जवळपास सारेच जण क्रिकेटची भलामण करत फिरत असतात . पण जर ही गोष्ट एखाद्या क्रिकेटपटूच्या बाबतीत घडली असती तर तो या प्रकरणातून सुटला असता . कारण क्रिकेट संघटनांनी फक्त पैसाच कमावला नाही , तर कोणत्या घडीला काय करायला हवे , हे ते जाणतात . खेळाडूंच्या हिताबरोबर त्यांना दूरदृष्टी आहे , हेदेखील मान्य करावे लागेल . हरभजन सिंगचे ‘मंकी गेट’ प्रकरण भीषण होते . पण सारे काही ‘मनोहरी’ झाले , कारण तसा वकील बीसीसीआयने नियुक्त केला होता . नरसिंगसाठी या संघटकांना चांगला वकीलदेखील शोधता आला नाही . क्रीडा लवादापुढे चांगला वकील न मिळाल्याने त्याच्यावर बंदी ओढवली , हेदेखील तेवढेच कटू असले तरी सत्य आहे . कारण नरसिंगच्या वकिलांना त्याची बाजूच मांडता आली नाही . चार तासांच्या सुनावणीदरम्यान क्रीडा लवादाने ज्या प्रश्नांच्या फैरी झाडल्या , ‘वाडा’ने जे प्रश्न उपस्थित केले , त्याचे उत्तर नरसिंगच्या वकिलांकडे नव्हते . भारतासारखे इथे न्यायालयाबाहेर प्रकरण मिटवता येत नाही , हे बहुतेक संघटक विसरले असावेत . भारतात मुळात क्रीडा संस्कृती नाही . खेळ आणि खेळाडूंचे महत्त्व नाही . त्यांचा आदर नाही . पायाभूत सुविधा नाहीत . खेळाडूंना हिणवण्याचे सर्वाधिक प्रकार भारतातच होत असावेत . एखाद्या खेळाडूने पदक पटकावल्यावर त्याच्यावर स्तुतिसुमनांचा वर्षांव होतो . पण या प्रक्रियेत असताना त्याला कोणी ओळखही दाखवत नाही . जिंकल्यावर डोक्यावर चढवायचे आणि वाईट झाल्यावर लचके तोडायची वृत्तीच आपली , त्याला कोण काय करणार ? नरसिंगवर हा घाला स्वकीयांपासूनच झाला . तोही एका खेळाडूकडूनच . मग कसले संस्कृती आणि संस्काराचे गोडवे आपण गायचे . नरसिंग यापुढे काय करेल सांगता येत नाही . तो त्याच्या सर्वोत्तम फॉर्मात होता . अशा वेळी ऑलिम्पिकसारख्या स्पर्धेत ही आपत्ती ओढवणे वाईटच . पण या प्रकरणात फक्त तोच दोषी नाही , तर संघटक , यंत्रणा करंटी ठरली , हे मान्य करायला हवे . – प्रसाद लाड


‘स्टारडम’ पूर्णपणे बाजूला ठेवून फक्त व्यक्तिरेखेत शिरून कथेशी प्रामाणिक राहत एक वास्तव गोष्ट इतक्या सुंदर पद्धतीने मांडण्याचा परफेक्ट प्रयत्न ‘दंगल’ टीमने केला आहे . इथे टीमचा उल्लेख करावासा वाटतो त्याचे कारण म्हणजे इतकी चोख पटकथा हातात पडल्यानंतर ती अचूक पडद्यावर येण्यासाठी दिग्दर्शकाबरहुकूम प्रत्येक छोटय़ा - मोठय़ा कलाकाराने घेतलेली प्रचंड मेहनत सार्थकी लागली आहे . कुठेही नाव ठेवायला जागा मिळू नये , इतक्या योग्य पद्धतीने चित्रपट बांधण्याचे श्रेय पहिल्यांदा दिग्दर्शकाला जाते . हा पहिला चित्रपट आहे जिथे आमिरसारखा ‘स्टार’ असूनही तो केवळ महावीर फोगट म्हणूनच आपल्यासमोर येतो आणि आखाडय़ाच्या मातीतून मॅटवरच्या शेवटच्या विजयापर्यंत चित्रपट कुठल्याच मळलेल्या वाटेने जात नाही . अत्यंत प्रामाणिक कथेवरचा तितकाच प्रामाणिक चित्रपट म्हणून ‘दंगल’ प्रेक्षकांना कायम लक्षात राहील . चित्रपटाच्या पहिल्याच फ्रेमपासून दिग्दर्शक आपल्याला नव्वदच्या दशकातील हरयाणाच्या बलाली गावात घेऊन जातो . कुस्तीत स्वतः राष्ट्रीय स्तरावरचे विजेते खेळाडू असूनही केवळ खेळाच्या जोरावर कुटुंबाची गुजराण होणार नाही म्हणून खेळ सोडण्याचा निर्णय घेणारे महावीर फोगट त्यानंतर एकाच ध्येयाने झपाटले होते . देशाला कुस्तीत सुवर्णपदक मिळायला हवे या स्वप्नपूर्तीसाठी आपल्या पत्नीकडून मुलाची आस धरणारे महावीर ते आपल्या मुलींचा पराक्रम पाहिल्यानंतर आपण केवढय़ा संकुचित विचारात अडकलो होतो याची जाणीव झाल्यानंतर त्यांच्या आयुष्याला आणि पर्यायाने त्यांच्या मुली गीता , बबिता यांच्या आयुष्याला मिळालेली कलाटणी हा चित्रपटाचा पहिला टप्पा म्हणायला हवा . या पहिल्याच टप्प्यात महावीर यांच्या विचारात झालेल्या बदलांचा प्रवास दाखवतानाच त्यानिमित्ताने अजूनही मुला - मुलींबाबत असलेला भेदभाव , लहान वयात शिक्षण सोडून त्यांना चुल - मूल या घाण्याला जुंपण्याची वृत्ती अशा कित्येक गोष्टींवर दिग्दर्शकाने बोट ठेवले आहे . मुलींचे सर्वमान्य जीवन सोडून पैलवानीच्या दावणीला बांधणाऱ्या आपल्या वडिलांचा हट्ट न कळलेल्या गीता आणि बबिताच्या मतपरिवर्तनाची घटनाही मुली आणि वडिलांच्या अव्यक्त पण हळुवार नात्याचे दर्शन घडवते . ‘दंगल’ हा खेळावरचा चित्रपट आहे त्यामुळे खेळातले बारकावे दाखवत आखाडय़ात मुलांशी झुंज घेऊन त्यांना चीत करणाऱ्या मुलींपासून मॅटवर देशासाठी राष्ट्रीय - आंतरराष्ट्रीय स्तरावर खेळणाऱ्या गीताचा संघर्ष , त्यांचे सामने , महावीर यांनी आपल्या अनुभवांच्या आधारे आणि उपलब्ध असलेल्या स्रोतांचा वापर करत मुलींना दिलेले प्रशिक्षण , हरयाणातील गावपातळीपासून पतियाळातील स्पोर्ट्स अकादमीपर्यंत खेळाडू घडवण्यासाठी बसवलेल्या तथाकथित बाबूंचा कारभार - राजकारण , कौशल्य असूनही मागे पडणारे खेळाडू अशा कित्येक विषयांवर दिग्दर्शकाने गोष्टीच्या ओघातून सहज लक्ष वेधले आहे . ‘दंगल’चे कलाकार ही या चित्रपटाची मोठी जमेची बाजू आहे . हा चित्रपट जितका आमिर खानचा आहे त्याहीपेक्षा काकणभर जास्त तो या चित्रपटातील मुलींचा आहे . चित्रपटाच्या पहिल्या भागात गीता आणि बबिताची भूमिका साकारणाऱ्या झायरा वसिम आणि सुहानी भटनागर यांनी आपल्या व्यक्तिरेखेतून अत्यंत निरागस मुली ते खेळातून वेगळ्या आत्मविश्वासाने पुढे गेलेल्या मुली हा प्रवास अस्सल रंगवला आहे . हरयाणवी संवाद आणि खेळातली कसरत या दोन्ही गोष्टी त्यांनी सहजतेने आत्मसात करून रंगवल्या आहेत . चित्रपटाचा मुख्य भर गीतावर असल्याने पहिल्या भागात झायरा आणि नंतर तरुण गीताची भूमिका साकारणाऱ्या फातिमा सना शेख या दोघींवर चित्रपटाचा मोठा भार होता . फातिमाने रंगवलेली ‘गीता’ आणि तिचा प्रत्येक खेळ पाहताना आपल्याही अंगावर रोमांच उभे राहतात . फातिमाचा अप्रतिम अभिनय आणि तिला बहीण म्हणून निष्ठेने साथ देणाऱ्या बबिताची भूमिका रंगवणारी सान्या मल्होत्राची मिळालेली साथ यामुळे आमिर खानसमोर या चौघीही तितक्या जोरदारपणे उभ्या राहिल्या आहेत . आमिर खानची ही आत्तापर्यंतची सर्वात वेगळी आणि खूप प्रामाणिक भूमिका आहे यात शंका नाही . शारीरिक बदलाबरोबरच महावीरांसारख्या द्रष्टय़ा खेळाडू आणि पित्याची मानसिकता त्याने आपल्या अभिनयातून अचूक पोहोचवली आहे . त्याची अभिनयातील ‘आमिरी’ महावीरांच्या व्यक्तिरेखेला वेगळे परिमाण देऊ न गेली आहे . महावीरच्या पत्नीच्या भूमिकेत साक्षी तन्वरही फिट बसली आहे . तीच गोष्ट गिरीश कुलकर्णीबद्दल म्हणता येईल . सरकारी नोकरी म्हणून प्रशिक्षकाचा टेंभा मिरवत खेळाडूंचा खेळ वाढवण्यापेक्षा श्रेयाचे लोणी खाण्यासाठी टपून बसलेल्या प्रशिक्षकाची मानसिकता त्यांनी आपल्या अभिनयातून दाखवून दिली आहे . सगळ्यात महत्त्वाचे म्हणजे चित्रपटाला सूत्रधार आहे आणि तोही गमतीशीर आहे . या सूत्रधाराची भूमिका रंगवणाऱ्या ऋ त्विक साहोर आणि अपारशक्ती खुराणा या दोघांनी कमाल केली आहे . ‘दंगल’ हा या सगळ्यांचा आहे , पण त्यांना एकत्र व्यवस्थित बांधून ठेवणाऱ्या दिग्दर्शक नितेश तिवारी यांचे कौतुक करावे तेवढे कमी आहे . पटकथा चांगली असेल तर त्याबाहेर जाण्याची हिंमत कोणाचीही नाही . मग तो आमिरसारखा मोठा आणि आपल्या भूमिकेबाबत आग्रही कलाकार असला तरीही कथेपेक्षा कोणी मोठे नाही , हे या दिग्दर्शकाने दाखवून दिले आहे . केवळ महावीर फोगट यांनी त्याकाळात आपल्या मुलींना पैलवानीचे प्रशिक्षण दिले . त्यामुळे गीता फोगट ही कुस्तीच्या खेळाचा नवा इतिहास लिहिणारी पहिली महिला खेळाडू ठरली एवढीच गोष्ट समजून न घेता या घटनेमागचे बारीकसारीक तपशील टिपून घेत आपल्याला ज्या गोष्टी मांडायच्या आहेत त्या प्रभावीपणे सांगण्यात हा दिग्दर्शक यशस्वी ठरला आहे . कुठल्याही चौकटीचा वापर न करताही पहिल्यापासून शेवटापर्यंत हा चित्रपट अत्यंत वेगळ्या पद्धतीने आपल्यासमोर येतो . ‘दंगल’साठी संगीतकार प्रीतम यांनी दिलेले संगीतही चित्रपटाला पुढे नेणारे ठरले आहे . प्रत्येक गोष्टीत ‘परफेक्ट’ असलेली ही ‘दंगल’ मन जिंकणारी आणि सरत्या वर्षांत विक्रमाचे नवे इमले रचणारी आहे . दंगल निर्माता – युटीव्ही प्रॉडक्शन दिग्दर्शक – नितेश तिवारी कलाकार – आमिर खान , फातिमा सना शेख , सान्या मल्होत्रा , झायरा वसीम , सुहानी भटनागर , साक्षी तन्वर , गिरीश कुलकर्णी , ऋत्विक साहोर आणि अपारशक्ती खुराणा .


बॉलिवूड अभिनेत्री अनुष्का शर्मा तिच्या आगामी ‘फिल्लौरी’ या चित्रपटामुळे सध्या चर्चेत आहे . पण , त्याव्यतिरीक्त अनुष्का तिच्या खासगी आयुष्यामुळेही कायमच चर्चेत असते . भारताचा स्टार क्रिकेटपटू विराट कोहली याच्यासोबत असलेले तिचे प्रेमसंबंध कोणापासून दडलेले नाहीत . विराट बरेचदा सोशल मीडियावरून त्याच्या भावना व्यक्त करत असतो . पण , अनुष्कावर याचा काहीच परिणाम होत नसल्याचे दिसते . तिने अजूनपर्यंत त्यांच्या नात्याविषयी मौन बाळगणेच पसंत केले आहे . मात्र , या दोघांवरही माध्यमांच्या नजरा नेहमीच खिळलेल्या असतात . ‘फिल्लौरी’च्या प्रसिद्धीकरिता अनुष्काने नुकतीच ‘इंडियन आयडॉल ९’ या रिअॅलिटी शोमध्ये उपस्थिती लावली होती . ‘इंडियन आयडॉल ९’ सेटवरील सूत्राने दिलेल्या माहितीनुसार , परीक्षक आणि अनुष्का शर्माकडून प्रतिक्रिया ऐकल्यानंतर या शोमधील स्पर्धक मालविका सुंदर हिने विराटवर असलेले तिचे प्रेम व्यक्त केले . विशेष म्हणजे तिने अनुष्कासमोरच तिच्या प्रेमाची ग्वाही दिली . आपल्याला पुन्हा कधी बोलण्याची संधी मिळेल किंवा नाही या विचारात मालविकाने तिच्या मनातील भावना अनुष्कासमोर व्यक्त केल्या . ती अनुष्काला म्हणाली की , मी तुझी चाहती आहे . पण त्याहीपेक्षा मी क्रिकेट आणि विराट कोहलीची खूप मोठी चाहती आहे . त्यावर अनुष्कानेही ‘तुझा संदेश मी पुढे पोहोचवेन’ , असे तिला सांगितले . ‘इंडियन आयडॉल’चे नववे पर्व सध्या सुरु असून , फराह खान , सोनू निगम आणि अनू मलिक हे याचे परीक्षण करत आहेत . या पर्वातील पहिल्या पाच स्पर्धकांमध्ये मालविकाचे नाव येते . यावेळच्या भागात मालविकाने अनुष्काचा चित्रपट ‘दिल धडकने दो’मधील ‘गर्ल्स लाइक टू स्विंग’ हे गाणे गायले . २८ वर्षीय अभिनेत्री अनुष्का तिच्या ‘फिल्लौरी’ या आगामी चित्रपटाची सोशल मीडिया आणि टेलिव्हिजन शोमध्ये जोरात प्रसिद्धी करत आहे . # ShahiWasThere अशा हॅशटॅगसह एका वेगळ्या पद्धतीने अनुष्का चित्रपटाची प्रसिद्धी करताना दिसते . ‘फिल्लौरी’ चित्रपट ही एका भूताची प्रेमकथा आहे . अनुष्का शर्मा , दिलजीत दोसांज आणि सूरज शर्मा यांच्या सिनेमात प्रमुख भूमिका आहेत . अनुष्का शर्माच्याच निर्मिती संस्थेअंतर्गत ‘फिल्लौरी’ या चित्रपटाची निर्मिती करण्यात आली असून , तिची निर्मिती असलेला हा दुसरा चित्रपट आहे . सध्या या चित्रपटाची गाणी आणि ट्रेलर चर्चेत असून , अनुष्काचा भुताचा अवतारही सर्वांचीच मनं जिंकत आहे .


जर युवा खेळाडूंना महेंद्र सिंह धोनीच्या मार्गदर्शनात प्रशिक्षित केलं गेलं तरच भारतीय संघ 2019 ला इंग्लंडमध्ये होणारा विश्वचषक जिंकू शकतो असं मत भारताचा माजी सलामीवीर वीरेंद्र सेहवाग याने व्यक्त केलं आहे . सध्याची टीम ही युवा खेळाडूंची आहे आणि त्यांच्याकडे धोनीसारखा अनुभवी खेळाडू आहे . धोनी त्यांना मार्गदर्शन करू शकतो . तसंच 2019च्या विश्वचषकासाठी त्यांना तयारही करु शकतो . ‘जेव्हा युवा खेळाडू धोनीच्या मार्गदर्शनाखाली खेळतील तेव्हाच 2019चा विश्वचषक भारत जिंकू शकेल . धोनीचं नेतृत्त्व आणि रणनीति यामुळेच भारताने 2011 साली विश्वचषकावर नाव कोरलं होतं . ’ असं सेहवाग ग्लोबल इंडियन इंटरनॅशनल स्कूलमध्ये आयोजित एका कार्यक्रमात म्हणाला . द . आफ्रिकेविरुद्धची वनडे मालिका आणि श्रीलंकेतील टी - 20 तिरंगी मालिकेत भारताने शानदार कामगिरी केली . याच मालिकेत दिनेश कार्तिकनेही धमाकेदार कामगिरी करून सर्वांचं लक्ष वेधलं , त्यामुळे वनडे संघात धोनीच्या जागी कार्तिकला संधी देण्यात यावी अशी मागणी काही जण करत आहेत . त्या पार्श्वभूमीवर सेहवागने धोनीबाबत केलेल्या वक्तव्याला विशेष महत्व आहे .


ग्रीन टी प्यायल्याने धमन्यांचे कार्य सुरळीत राहते , असे संशोधन नुकतेच समोर आले आहे . जपानमधील क्योटो युनिव्हर्सिटीच्या संशोधकांनी हा शोध लावला आहे . ग्रीन टीमुळे धमन्यांशी संबंधित सर्व आजार दूर होतात . धमन्यांच्या आजारांमध्ये लक्षणे लवकर दिसत नाहीत , त्यामुळे त्यावर प्रतिबंधात्मक उपाय करणे गरजेचे आहे , असे या संशोधकांचे म्हणणे आहे . क्वचितच धमन्यांशी संबंधित आजार लवकर कळतो . अशा वेळी कृत्रिम धमनी बसवून तो आजार दूर केला जाऊ शकतो . परंतु हे खूप खर्चीक व त्रासदायक असते . त्यामुळे त्यावर सुरुवातीला प्रतिबंध करणे केव्हाही चांगले . ग्रीन टी प्यायल्याने फक्त धमन्यांचे आजार नव्हे तर कर्करोग व हृदयरोगासंबंधित आजारही दूर होतात . हे संशोधन जपानमध्ये केले गेले असून संशोधकांनी असेही म्हटले आहे की , जपानी लोकांच्या दीर्घायुष्याचे रहस्य ग्रीन टीमध्ये दडलेले आहे . जपानमधील ८० टक्केलोक दररोज ग्रीन टीचे सेवन करतात , त्यामुळे ते निरोगी आणि उत्साही असतात . ( टीप : ‘ आरोग्यवार्ता ’ मधील बातम्या या जगभरातील संशोधकांनी केलेल्या वैद्यकीय संशोधनावर आधारित असतात . त्यामुळे त्यातील मतांशी ‘ लोकसत्ता ’ चा संबंध नाही . कोणताही वैद्यकीय उपचार करण्यापूर्वी आरोग्यतज्ज्ञांशी व डॉक्टरांशी सल्लामसलत करणे आवश्यक आहे . )


मुंबई : सनी लिओनीच्या आयुष्यात एक नवीन कोणीतरी आलं आहे . निशा असं तिचं नाव आहे . निशाच्या रुपाने आपलं एक स्वप्न सत्यात उतरलं असून , तिने आपलं पूर्ण आयुष्यच बदलून टाकलंय असं सनीने अभिमानाने सांगते . निशा म्हणजे सनी लिओनीची मुलगी ! होय , या चिमुकलीने सनी लिओनीच्या घरातलं वातावरण पूर्णपणे बदलून टाकलंय . सनी आणि तिचा पती डॅनियल यांनी नुकतेच एका मुलीला दत्तक घेतले आहे . याबद्दल सांगताना सनी म्हणते , मला या गोष्टीचा अविश्वसनीय आनंद होतोय . ती जगातील सर्वांत सुंदर छोटी मुलगी आहे . ती नेहमी खूश आणि स्मितहास्य करत असते . आमच्याबद्दल खूप प्रेम दाखवत असते . तिचे पालक होण्यासाठी तिने आमची निवड केली हे आमचं भाग्य आहे , असं सनी सांगते . माझा आयुष्याकडे पाहण्याचा दृष्टिकोनच बदलला आहे . माझे विचार करण्याचे विषय बदलले आहेत . एक मिनिटही माझा दिवस चांगला जात नसेल तर मी निशाकडे पाहते . ती मला मोठी स्माईल देते आणि सगळं जे काही गैर आहे ते अदृश्य होते . ती आमच्या आयुष्यातील प्रकाश आहे , अशा भावना सनी लिओनीने व्यक्त केल्या . ' ई सकाळ ' वरील इतर महत्त्वाच्या बातम्या : पाकसोबत मैत्री केल्यास काश्मीरमध्ये शांतता नांदेल - अब्दुल्ला महिलेच्या अवयवदानामुळे चार जणांना जीवदान गिरीश महाजनांचा ठेका अन् पोलिस निरीक्षकाची दौलतजादा ! माझ्यावर आरोप करण्यात काहींना आनंद वाटतो - खडसे गुजरात सरकारची ' ब्लू व्हेल ' वर बंदी जुहू येथील इमारतीला आग ; पाच जणांचा मृत्यू ठाणेः कळव्यात महिला पोलिस कॉन्स्टेबलची आत्महत्या जनसागर लोटला दोन्ही देशांचे हित एकातच : नरेंद्र मोदी गणेश विसर्जनादरम्यान राज्यात 16 जणांचा मृत्यू ब्रॅण्डबाजा ! ( ढिंग टांग ! )


पटकथा संवादलेखक शं . ना . नवरे , निर्माती - दिग्दर्शिका स्मिता तळवलकर आणि असिस्टंट दिग्दर्शक संजय सूरकर असे हे तिघे मान्यवर कोणत्या बरे चित्रपटाच्या सेटवर चर्चेत रमलेत असा तुम्हाला प्रश्न पडला असेल तर त्याचे उत्तर आहे , अस्मिता चित्र या निर्मिती संस्थेच्या ‘सवत माझी लाडकी’ ( १९९३ ) या खुमासदार चित्रपटाच्या सेटवरचा हा प्रसंग आहे . स्मिता तळवलकरने ‘कळत नकळत’ ( १९३९ ) , दिग्दर्शक कांचन नायक ) पासून चित्रपट निर्मिती क्षेत्रात पाऊल टाकताना वेगळा आशय व मनोरंजन यांचा योग्य तो समतोल साधण्यात यश मिळवून आपल्या चित्रपटाचा एक प्रेक्षक वर्ग निर्माण केला . ‘सवत माझी…’ हलका फुलका मजेशीर चित्रपट होता . मंदाकिनी गोगटे यांच्या कथेवर आधारित हा चित्रपट होता . आपल्या पतीच्या ( मोहन जोशी ) आयुष्यात एक देखणी युवती ( वर्षा उसगावकार ) आली असल्याचे अगदी वेगळेच स्वप्न एक विवाहिता ( नीना कुलकर्णी ) पाहते यामधून निर्माण होणारी सोय / गैरसोय आणि गंमत - जमंत याभोवती हा चित्रपट होता . थोडे वास्तव आणि बरीचशी कल्पनारम्यता यांची सांगड घालून हा चित्रपट रंगला . याचे जवळपास सर्वच चित्रीकरण कोल्हापुरात झाले . त्या सुमारास मराठी चित्रपटाच्या ध्वनिफितीची फारशी विक्री होत नसल्यानेच स्मिताने चित्रपटात एकाही गाण्याचा समावेश केला नाही . अन्यथा गाण्याला पटकथेत स्थान होते . ती कसर मोहन जोशी व वर्षा उसगावकार यांच्यावरील रंगतदार प्रेम प्रसंगातून भरून काढली . वर्षाच्या काही उल्लेखनीय भूमिकेतील ही एक . तसेच तिच्या ग्लॅमरला छान वाव देणारी . तिने ही भूमिका खूप एन्जॉय तर केलीच पण एक महिला दिग्दर्शिका असल्याने या भूमिकेवर अधिक चर्चाही करता आली असेच वर्षाचे मत होते . चित्रपटात प्रशांत दामले , जयमाला शिलेदार , अमिता खोपकर , आनंद अभ्यंकर इत्यादींच्याही भूमिका होत्या . सुधीर जोशी व रमेश भाटकर पाहुणे कलाकार होते . हरिष जोशी छाया दिग्दर्शक होते . स्मिता तांत्रिक पातळीवर देखिल विशेष रस घेई . या चित्रपटाची जास्त भिस्त संवाद व अभिनय यावर होती . आणि त्यात चित्रपटाने छानच बाजी मारून समिक्षक व प्रेक्षक या दोघांचीही दाद मिळवली . त्यानंतर काही वर्षांतच आलेल्या राज कंवर दिग्दर्शित ‘जुदाई’ची मध्यवर्ती कथासूत्र या चित्रपटावरून तर सुचले नाही ना अशी चर्चा होणे ‘सवत’चे यश होते . खोट्या श्रीमंतीच्या आनंदासाठी त्यात पत्नी ( श्रीदेवी ) आपल्याच पतीचे ( अनिल कपूर ) लग्न एका श्रीमंत युवतीशी ( उर्मिला मातोंडकर ) लावून देते अशी कल्पना होती . सवत माझी लाडकीला राज्य शासनाकडून त्यावर्षी चौदापैकी पाच पुरस्कार मिळाले . त्यात सर्वोत्कृष्ट चित्रपट तृतीय क्रमांक व दिग्दर्शन या दोन पुरस्कारासह नीना कुलकर्णी व प्रशांत दामले यांना अभिनयाचा तर विश्वास दाभोळकर व अनिल कावले यांना संकलनाचा पुरस्कार प्राप्त झाला . दिलीप ठाकूर


ज्युआन मार्टीन डेल पोत्रोवर मात करत सर्बियाच्या नोवाक जोकोव्हीचने अमेरिकन ओपन ग्रँडस्लॅम स्पर्धेचं विजेतेपद पटकावलं . याआधी जोकोव्हीचने २०११ आणि २०१५ साली अमेरिकन ओपन स्पर्धेचं विजेतेपद मिळवलं होतं , अमेरिकन ओपन स्पर्धेच्या अंतिम फेरीत खेळण्याची जोकोव्हीचची ही आठवी वेळ होती . या विजेतेपदासह जोकोव्हीचने अमेरिकेचा दिग्गज टेनिसपटू पिट सॅम्प्रसच्या १४ ग्रँडस्लॅम विजेतेपद मिळवण्याच्या विक्रमाशी बरोबरी केली आहे . या विजेतेपदासह जोकोव्हीच एकूण ग्रँडस्लॅम विजेतेपदांच्या शर्यतीत राफेल नदालपासून ३ तर रॉजर फेडरपासून ६ विजेतेपदं दूर आहे . मागच्या वर्षी जोकोव्हीचला दुखापतीमुळे अमेरिकन ओपन स्पर्धेमधून माघार घ्यावी लागली होती . मात्र यंदाच्या स्पर्धेत पुनरागमन करत जोकोव्हीचने सर्व कसर भरुन काढली आहे . अमेरिकन ओपन स्पर्धेच्या अंतिम फेरीत जोकोव्हीचने डेल पोत्रोवर ६ – ३ , ७ - ६ ( ७ - ४ ) , ६ – ३ अशी मात केली होती . जोकोव्हीचने यंदाचे विम्बल्डन विजेतेपदही आपल्या नावे केले होते . त्याने अंतिम सामन्यात दक्षिण आफ्रिकेच्या केविन अँडरसन याला धूळ चारली होती .


क्रिकेटमध्ये वय नव्हे , धावा काढणे महत्त्वाचे असते हे ४० वर्षीय वसीम जाफरने इराणी करंडक सामन्यात नाबाद शतक झळकावून दाखवून दिले . कर्णधार फैज फजल व आर . संजयने शतकी सलामी दिल्यानंतर जाफरच्या शतकामुळे विदर्भाने पहिल्या दिवशी शेष भारताविरुद्ध २ बाद २८९ अशी मजबूत धावसंख्या उभारली . विदर्भ क्रिकेट संघटनेच्या जामठा स्टेडियमवर बुधवारपासून सुरू झालेल्या सामन्यात नाणेफेक जिंकल्यानंतर विदर्भाच्या आघाडी फळीने ‘होमग्राउंड’ व अनुकूल खेळपट्टीचा पुरेपूर फायदा घेतला . वयाच्या चाळीशीत नाबाद शतकी खेळी करणारा वसीम जाफर पहिल्या दिवसाचे आकर्षण ठरला . फजल आणि संजयच्या शानदार सलामीनंतर जाफरने विदर्भाला दिवसअखेरीस मजबूत स्थितीत पोचविले . खेळपट्टीची जरी साथ असली तरी जाफरने आपल्या भात्यातील प्रत्येक फटक्याचा वापर केला . कारकिर्दीमधील ५३ वे प्रथमश्रेणी आणि इराणी करंडकातील तिसरे शतक पूर्ण करणाऱ्या जाफरने १६ चौकार व एका षट्कारासह १६६ चेंडूंत नाबाद ११३ धावा काढल्या . कर्णधार फैज फजल व आर . संजयनेही अर्धशतक झळकावले . फैजने कर्णधाराला साजेशी खेळी करीत सहा चौकार व एका षट्कारासह १९० चेंडूंत ८९ धावा काढल्या . विदर्भाला फजल - संजय जोडीने अपेक्षेप्रमाणे मजबूत सुरवात करून दिली . विदर्भाच्या सलामीवीरांनी सकाळच्या सत्रात अतिशय सावधपूर्वक फलंदाजी करीत शेष भारताच्या गोलंदाजांची चांगलीच परीक्षा घेतली . आर . अश्विनसह प्रमुख गोलंदाज गडी बाद करण्यात अपयशी ठरल्यानंतर कर्णधार करुण नायरने फिरकीचा वापर करताना जयंत यादवच्या हाती चेंडू दिला . जयंतने पहिल्याच षटकातील दुसऱ्या चेंडूवर संजयला बाद केले . दोघांनी पहिल्या गड्यासाठी १०१ धावा जोडल्या . दुसऱ्या सत्रात फजल बाद झाला . शेवटच्या सत्रात विदर्भाने एकही गडी न गमावता ७१ धावा जोडून दिवसाच्या खेळावर निर्विवाद वर्चस्व गाजविले . संक्षिप्त धावफलक विदर्भ पहिला डाव : २ बाद २८९ ( फैज फजल ८९ , आर . संजय ५३ , वसीम जाफर खेळत आहे ११३ , गणेश सतीश खेळत आहे २९ )


गेल्या बऱ्याच दिवसांपासून सोशल मीडियावर अमृता खानविलकर या नावाला धरून खूप चर्चा झाल्या . अमृताचा हिंदी मधला वाढता प्रवास असो की तिच्या फॅशनिस्टा असण्याची चर्चा असो . मात्र खास चर्चा होती ती तिच्या ट्विटर अकाऊंटची . ९०K ट्विटर फॉलोअर्स झाल्यानंतर अमृता खानविलकरच्या सगळ्या चाहत्यांना उत्सुकता होती ती १००K ची ( एक लाख फॉलोअर्स ) आणि अवघ्या काही दिवसातच अमृताने १००Kचा टप्पा गाठला आणि ट्विटरवर १००K फॉलोअर्स असणारी अमृता खानविलकर पहिली मराठी अभिनेत्री ठरली . वाचा : ‘कॉमेडीची GST एक्सप्रेस’ टीमकडून श्रेयस - दिप्तीला खास भेट अमृता आणि तिच्या चाहत्यांमध्ये जणू एक नातेच आहे . ट्विटरवर जवळपास ५० च्या घरात तिच्या नावाचे फॅनक्लब्स आहेत . सगळ्या सोशल मीडिया साईट्सवर अमृताचा असणारा सक्रिय सहभाग हा खरंच वाखाणण्याजोगा आहे . अमृता खानविलकरची प्रसिद्धी आपण मराठी तसेच हिंदी सिनेसृष्टीतही पाहू शकतो . तिची आणि बॉलिवूडस्टार रणवीर सिंगची घट्ट मैत्रीही आपल्याला तिच्या ट्विटर अकाउंटवरून दिसते . वाचा : दीपिकाला आठवला आयुष्यातील सर्वात ‘रोमॅण्टिक’ क्षण या सगळ्यावर अमृता म्हणते की ‘खूप छान वाटतंय आज . मी जेव्हा ट्विटर अकाऊंट सुरु केलेलं तेव्हा १००K फॉलोर्स असणं म्हणजे काय हे माहितही नव्हतं . पण आज ते शक्य झालंय याचं सगळं श्रेय जातं ते माझ्यावर भरभरून प्रेम करणाऱ्या माझ्या चाहत्यांना . त्यांच्यामुळेच खरंतर हे शक्य झालंय . १००K हा फक्त मी एक नंबर नाही समजत तर पुढे काम करण्यासाठीची मिळालेली एक ऊर्जा मानते . ’


दरवर्षी ‘अॅपल’ आयफोन चाहत्यांना प्रतीक्षा असते ती सप्टेंबर महिन्याची . सालाबादप्रमाणे याच महिन्यात अॅपल कंपनी आपले नवे फोन लाँच करते . यावर्षी १२ सप्टेंबरला अॅपल कंपनी २०१८ मधला नवा फोन लाँच करणार असल्याची चर्चा आहे . कॉलिफोर्नियामधील अॅपल पार्क कॅम्पसमध्ये १२ सप्टेंबर २०१८ रोजी कार्यक्रम पार पडणार आहे . कंपनी याच इव्हेंटमध्ये नवा आयफोन लाँच करणार असल्याच्या चर्चा आहेत . ‘iPhone X Plus’ या नावानं सध्या या फोनची चर्चा आहे . अॅपलनं घोषणा केल्यानंतर लगेचच ‘iPhone X Plus’ चे फोटो सोशल मीडियावर व्हायरल झाले . ‘iPhone X Plus’ बरोबरच आणखी दोन हँडसेटही अॅपल या वर्षात बाजारात दाखल करणार आहे . अॅपल कंपनी या वर्षी लाँच करणाऱ्या फोनचा डिस्प्ले हा पूर्वीपेक्षा अधिक मोठा असणार आहे . सॅमसंग ही अॅपलची प्रतिस्पर्धी कंपनी आहे त्यामुळे या कंपनीला टक्कर देण्यासाठी अॅपलनं नव्या मॉडेल्समध्ये काही खास बदल केले असल्याचं ‘ब्लुमबर्ग’नं काही दिवसांपूर्वी म्हटलं होतं . त्यामुळे आयफोन चाहत्यांनाही या फोनबाबत कमालीची उत्सुकता आहे .


उन्हाळ्याच्या सुट्टया आणि गावाला जाणे हे समीकरणच आहे . वर्षभर ऑफीस , शाळा आणि दैनंदिन गोष्टींमधून बाहेर पडणे गरजेचे असते . रोजच्या रुटीनमुळे आलेला थकवा घालविण्यासाठी कधी एखाद्या देवस्थानाला भेट देणे तर कधी निसर्गरम्य ठिकाणी जाऊन रिफ्रेश होण्याचा पर्याय अनेक जण स्वीकारतात . यामध्ये परदेशात जाण्याचे प्रमाणही सध्या वाढले आहे . आता आपण अगदी दोन दिवसांपासून ते १५ दिवसांच्या ट्रीपचा प्लॅन करतो . मात्र असा प्लॅन करत असताना आपल्या घराची सुरक्षितता लक्षात घेणेही तितकेच महत्त्वाचे असते . मागच्या काही काळात वाढलेले चोऱ्यांचे प्रमाण पाहता याबाबत विशेष काळजी घेणे आवश्यक आहे . आपण आयुष्यभर कष्ट करुन साठवलेली पुंजी हे चोर काही क्षणात घेऊन जातात . त्यामुळे गावाला जाताना कोणती काळजी घ्यावी याविषयी… १ . सोशल मीडियाचा वापर सध्या मोठ्या प्रमाणात वाढला आहे . सगळ्याच वयोगटातील लोक सध्या व्हॉटसअॅप , फेसबुक , इन्स्टाग्राम यांसारख्या माध्यमांवर अॅक्टीव्ह असतात . आपण गावाला जाताना अगदी सहज ट्रॅव्हलिंग टू किंवा चेकइन करतो . मात्र यामुळे आपल्या घरावर लक्ष ठेऊन असणाऱ्या लोकांना आपण बाहेरगावी आहोत हे समजणे सोपे जाते . त्यामुळे अशाप्रकारी स्टेटस अपडेट करणे टाळावे . २ . गावाला जात असताना घर योग्य पद्धतीने लॉक करा . सध्या अनेक घरांना गॅलरी किंवा टेरेस असल्याने चोरांचे काम काही प्रमाणात सोपे झाले आहे . मात्र गॅलरीचे दारही चांगले वजनदार असेल असे पहा . हे दार योग्य पद्धतीने लॉक करा . ३ . गावाला जाताना घरात सोन्याचे तसेच चांदीचे दागिने ठेऊ नका . तसेच घरात जास्तीची रोख ठेवणेही टाळा . सध्या दागिने आणि रोख रक्कम ठेवण्यासाठी बँकांमध्ये लॉकरची सुविधा असते . मात्र तिथे ठेवणे शक्य नसेल तर आपल्या जवळच्या नातेवाईकांकडे ठेवायला द्या . किंवा सहज सापडणार नाहीत अशाठिकाणी या गोष्टी ठेवा . अनेकदा देव्हाऱ्यातील सोन्या चांदीच्या वस्तू आणि देवाच्या मूर्ती , समई आत ठेवणे राहून जाते . मात्र कोणतेही संकोच न करता या गोष्टीही आतमध्ये ठेवून द्यायला विसरु नका . ४ . आपण गावाला जाणाऱ्या तारखांमध्ये आपल्या सोसायटीमध्ये सुरक्षारक्षक आहे की नाही याची खात्री करुन घ्यावी . अनेकदा सुट्ट्या असल्याने आपल्या सोसायटीचे सुरक्षारक्षकही याच काळात गावी जाण्याची शक्यता असते . ५ . आपल्या सोसायटीमध्ये सीसीटीव्ही आहेत ना याची खात्री करा . असतील तर ते सुस्थितीत आहेत की नाही हे तपासा . ६ . आपल्या मजल्यावर राहणाऱ्या तसेच शेजारी राहणाऱ्यांना आपण कोणत्या गावाला आणि किती दिवसांसाठी जात आहोत याची कल्पना द्या . त्यांना आपल्या घराकडे लक्ष देण्याची विनंती करा . आपल्या घराजवळ आपले कोणी नातेवाईक किंवा जवळचे कोणी राहत असतील तर त्यांना दोन दिवसांनी एखादवेळी आपल्या घराकडे चक्कर मारुन यायला सांगा . त्यामुळे घराकडे लक्ष राहण्यास मदत होते .


मराठी चित्रपटसृष्टीतील अभिनेता ललित प्रभाकर आणि अभिनेत्री नेहा महाजन यांच्या आगामी ‘तुझं तू माझं मी’ ( ‘टी टी एम एम’ ) या चित्रपटाचा दुसरे टिझर पोस्टर रिलीज करण्यात आले . पहिल्या टिझर पोस्टरमधून प्रेक्षकांना समुद्रकिनारी असलेल्या ललित आणि नेहा यांचा पाठमोरा फोटो पाहायला मिळाला होता . त्यानंतर आता नव्या पोस्टरमध्ये दोघे एकमेकांच्या पाठीला पाठ लावून बसल्याचे दिसते आहे . नव्या पोस्टरमध्ये पहिल्या टिझर पोस्टरमधील समुद्र आणि बॅकपॅक्स या दोन गोष्टीत साम्य दिसून येते . या पोस्टरमध्ये दोघांचा चेहरा स्पष्ट दिसत नसला तरी , प्रेक्षकांमध्ये चित्रपटाबद्दलची उत्सुकता वाढविण्याची क्षमता नक्कीच आहे . काही दिवसांपूर्वी ललित आणि नेहा यांच्यात ट्विटरवर ‘कोल्ड वॉर’ रंगल्याचे पाहायला मिळाले . दोघांच्यात नक्की कशावरुन वॉर सुरु आहे , असा प्रश्नही त्यांच्या चाहत्यांना पडला . मात्र , आगामी ‘तुझं तू माझं मी’ ( ‘टी टी एम एम’ ) चित्रपटाच्या पहिल्या टिझर पोस्टरच्या प्रदर्शनानंतर ललित आणि नेहाच्या आगामी भेटीची ती चाहुल असल्याचे स्पष्ट झाले होते . कुलदीप जाधव दिग्दर्शित आणि मीरा एण्टरटेनमेन्ट आणि वैशाली एण्टरटेनमेन्ट प्रस्तुत ‘टी टी एम एम’ चित्रपटामधील नेहा आणि ललितची धमाल जोडी प्रेक्षकांच्या भेटीला येण्यास सज्ज झालीय . मीरा एण्टरटेनमेन्ट आणि वैशाली एण्टरटेनमेन्ट यांनी याआधी ‘मुंबई पुणे मुंबई’ आणि ‘प्रेमाची गोष्ट’ या चित्रपटांतून प्रेक्षकांचे मनोरंजन केले आहे . ‘टी टी एम एम’ याचा आपल्या रोजच्या आयुष्यातला अर्थ पटकन लक्षात येतो , मात्र याच ‘टी टी एम एम’च्या काही वेगळ्या छटा ललित आणि नेहाच्या आगामी चित्रपटात पाहायला मिळणार आहेत . डॉ . संतोष सवाणे निर्मित ‘टी टी एम एम’ हा चित्रपट १६ जून २०१७ रोजी प्रदर्शित होणार आहे .


बाबा रामदेव यांच्या पतंजली उत्पादनांची मागच्या काही काळात बाजारात जोरदार चर्चा आहे . त्यांनी केलेल्या जहिराती आणि त्यांच्या उत्पादनांची मध्यमवर्गात असलेली प्रतिमा यांमुळे त्यांच्या उत्पादनांचा खपही वाढला असल्याचे दिसते . यामुळे बाजारातील मोठ्या ब्रँडसनाही मोठ्या प्रमाणात फटका बसला . पतंजलीती हीच उत्पादने आता महत्त्वाच्या ऑनलाइन शॉपिंग वेबसाइट्सवर मिळू शकणार आहेत . याबाबतची घोषणा काही दिवसांपूर्वी पतंजलीच्या अधिकाऱ्यांनी केली होती , मात्र आज त्याबाबत अधिकृत घोषणा करण्यात आली . पतंजलीची उत्पादने आता अॅमेझॉन , फ्लिपकार्ट , ग्रोफर्स , बिगबास्केट , शॉपक्लूज , नेटमेडस या ऑनलाइन शॉपिंग पोर्टलवर उपलब्ध होणार असल्याची माहिती बाबा रामदेव आणि आचार्य बालकृष्ण यांनी पत्रकार परिषदेत दिली . याबाबत बोलताना बालकृष्ण म्हणाले , सध्या ऑनलाइन खरेदी करणाऱ्यांच्या संख्येत वाढ झाली आहे . हे लक्षात घेऊन पतंजलीने व्यवसायाच्यादृष्टीने अतिशय महत्त्वाचा निर्णय घेतला आहे . यावेळी बाबा रामदेव म्हणाले , नफेखोरी हा कंपनीचा एकमेव उद्देश कधीच नव्हता आणि यापुढेही नसेल . तसेच येत्या ५० वर्षात पतंजलीला पूर्ण जगात आपले स्थान निर्माण करायचे असून त्यादृष्टीने आमचे प्रयत्न सुरु आहेत . येत्या १० ते १२ वर्षात कंपनी देशात क्रमांक १ वर असेल आणि येत्या काळात १ ते २ हजार करोड रुपयांची उत्पादने विकण्याचे कंपनीचे उद्दीष्ट असल्याचेही त्यांना यावेळी सांगितले . याआधी पतंजलीने आपल्या www . patanjaliayurved . net वेबसाइटवरुन आपल्या उत्पादनांची विक्री केली होती . मात्र आता इतर शॉपिंग वेबसाइटसशी करार केला असून ही विक्री आणखी सोपी होणार आहे . मी आणि बालकृष्ण हरिव्दारमधील असून आम्हाला येत्या ३ वर्षात ‘हरिव्दार ते हर व्दार’ असा आमचा नारा असेल असेही बाबा रामदेव यावेळी म्हणाले . सध्या ५ कोटी लोक इंटरनेटवर पतंजलीला सर्च करतात . त्या सगळ्यांसाठी ही अतिशय आनंदी बातमी ठरेल असेही बाबा रामदेव यावेळी म्हणाले .


फरहान अख्तरची पूर्वाश्रमीची पत्नी अधूना अख्तरच्या बी - ब्लंट सलॉनमध्ये वित्त व्यवस्थापक म्हणून काम करणाऱ्या कीर्ती व्यासची हत्या करण्यात आली . गेल्या अनेक दिवसांपासून कीर्ती बेपत्ता होती . याबाबत फरहान अख्तरने सोशल मीडियावर कीर्तीच्या बेपत्ता असल्याची पोस्ट केली होती . या प्रकरणाची चौकशी केली असता कीर्तीची हत्या झालेचे मुंबई पोलिसांनी सांगितले . गुन्हे अन्वेषण शाखेने या प्रकरणात एका महिलेसह दोन आरोपींना अटक केली आहे . हे आरोपी कीर्तिसोबत सलॉनमध्ये काम करायचे . पोलिसांनी दिलेल्या माहितीनुसार , कीर्तीने एका आरोपीला त्याच्या खराब कामाबद्दल नोटीस दिली होती . हा राग मनात धरून त्या आरोपीने अजून दोघांच्या मदतीने कीर्तीची हत्या केली . तपासादरम्यान पोलिसांना आरोपींच्या गाडीमध्ये जे रक्ताचे अंश मिळाले ते कीर्तीच्या कुटुंबीयांच्या रक्ताशी जुळले . अटक करण्यात आलेल्या आरोपीचे नाव सिद्धेश ताम्हणकर आणि खुशी साजवानी आहे . सिद्धेश ताम्हणकर बी - ब्लंट सलॉनमध्ये अकाऊंट एक्झिक्युटीव्ह म्हणून काम करत होता , तर खुशीही अॅकॅडमी मॅनेजरच्या पदावर होती . पोलिसांच्या म्हणण्यानुसार , सिद्धेश आणि खुशी हे रिलेशनशिपमध्ये आहेत . १६ फेब्रुवारीला दोन्ही आरोपी कीर्तिच्या घरासमोर गाडी घेऊन उभे होते . दोघांनी कीर्तीला सांगितले की , आम्ही ऑफिसलाच जात आहोत तर तुलाही ड्रॉप करतो . कीर्ती बेपत्ता झाल्याचा तपास सुरू झाल्यावर आरोपींनी सांगितले की , त्यांनी कीर्तीला ग्रँट रोड स्टेशनवर सोडले होते . पण नंतर सीसीटीव्ही फुटेजवरून कळले की कीर्ती तिकडे पोहोचलीच नव्हती . त्यानंतर आरोपींवर संशय वाढत गेला आणि त्यांना अटक करण्यात आली . या तपासात पुढे आले की , सिद्धेश आणि खुशीने कीर्तीची हत्या करून तिच्या मृतदेहाचे तीन तुकडे केले . पोलीसांना कीर्तीची मृतदेह मिळाला नसून सध्या यासंदर्भात तपास सुरू आहे .


अभिनेता अरमान कोहलीला अटक झाल्यानंतर २० तासांच्या आतच त्याच्या गर्लफ्रेंडने तक्रार मागे घेतली आहे . गर्लफ्रेंड निरू रंधावाला बेदम मारहाण केल्याप्रकरणी त्याला मंगळवारी पोलिसांनी लोणावळा येथून अटक केली होती . आज ( बुधवारी ) त्याला वांद्रे कोर्टात हजर करण्यात आले . निरू आणि अरमान एकमेकांच्या समजुतीने हा वाद मिटवणार असल्याने त्याची रवानगी कारागृहात करण्याची गरज नाही असे अरमानच्या वकिलांनी कोर्टात सांगितले . यावेळी निरूदेखील कोर्टात हजर होती . परस्पर समजुतीने ही तक्रार रद्द करण्यासंदर्भातील अरमानची याचिका कोर्टाने फेटाळली असून त्याला न्यायालयीन कोठडी सुनावण्यात आली आहे . त्यामुळे अरमानच्या जामिनासाठी आता वकिलांकडून मुंबई सत्र न्यायालयात अर्ज दाखल करण्यात येणार आहे . क्षुल्लक वादावरून अरमानने निरुला बेदम मारहाण केली होती . तिला उपचारासाठी कोकिलाबेन रुग्णालयात दाखल करण्यात आले होते . त्यानंतर निरुच्या तक्रारीवरून सांताक्रूझ पोलीस ठाण्यात अरमानविरोधात गुन्हा दाखल करण्यात आला होता . गुन्हा दाखल झाल्यापासून फरार असलेल्या अरमानला अखेर काल ( मंगळवारी ) लोणावळा येथून त्याच्या मित्राच्या फार्म हाऊसवरून अटक करण्यात आली . आता पुढील चौकशीसाठी त्याला कोठडी सुनावण्यात यावी अशी मागणी निरुच्या वकिलांकडून करण्यात आली . अरमानविरोधात शस्त्र बाळगल्याप्रकरणीही गुन्हा दाखल करण्यात आला असून त्याला जामिन मिळू नये यासाठी त्या कलमाचा समावेश करण्यात आल्याचेही त्याच्या वकिलांकडून सांगण्यात आले . सध्या कोर्टाने अरमानला न्यायालयीन कोठडी सुनावली असली तरी निरुने तक्रार मागे घेतल्याने तो लवकरच कोठडीतून सुटण्याची शक्यता आहे .


परदेशात फिरायला जाणे ही पूर्वी स्वप्नवत असणारी गोष्ट आता सत्यात उतरताना दिसत आहे . आता परदेशात जायचे म्हटल्यावर आपल्याकडे पासपोर्ट आणि व्हीसा असायलाच हवा . अनेकदा पासपोर्ट काढलेला असतो पण व्हीसा काढण्यासाठी येणारा खर्च आणि त्याचा ताण आपल्याला घ्यावाच लागतो . मात्र असे काही देश आहेत ज्या देशांमध्ये भारतीयांना व्हीसाशिवाय जाता येते . जगातील पॉवरफुल पासपोर्ट असणाऱ्या देशाच्या यादीत भारताचा ६६ वा क्रमांक लागतो . त्यामुळे परदेशात फिरायला जाण्याचा विचार करत असाल तर यावर्षीसाठी ही अतिशय चांगली संधी आहे . तर २०१८ या वर्षात भारतीय जवळपास २५ देशांमध्ये व्हीसाशिवाय जाऊ शकतात . पाहूयात यातील ७ निसर्गरम्य देश ज्याठिकाणी भारतीयांना व्हिसाशिवाय प्रवास करता येईल . इंडोनेशिया भारतीय नागरिक इंडोनेशियात व्हिसाशिवाय ३० दिवस राहू शकतात . बाली हे येथील जगभरात प्रसिद्ध असणारे पर्यटनस्थळ आहे . नुकतेच एशियन गेम्स पार पडलेल्या या देशातील सौंदर्य पाहण्यासारखे आहे . याठिकाणी अनेक आयलंड असून जकार्ता ही देशाची राजधानीही पाहण्यासारखी आहे . भूतान जगातील सुखी देश अशी या देशाची ओळख होते . बुद्धिस्ट लोकांच्या विविध स्थळांसाठी भूतानची राजधानी तिम्फू प्रसिद्ध आहे . याशिवायही डोंगरदऱ्यांनी वेढलेला हा देश पाहण्यासारखा आणि डोळ्यांना खऱ्या अर्थाने सुखावणारा आहे . मालदीव बेटांचा देश म्हणून ओळखल्या जाणाऱ्या या देशात भारतीय ९० दिवसांसाठी राहू शकतात . येथील समुद्रकिनारे अक्षरशः नयनरम्य आणि सुखावणारे आहेत . हनिमूनला जाण्यासाठीही भारतीय या देशाला विशेष पसंती देतात . मॉरिशस मॉरिशसमध्येही भारतीय पर्यटक ९० दिवसांसाठी जाऊ शकतात . येथील समुद्रकिनारे अतिशय सुंदर असून बाजूला असणाऱ्या डोंगररांगांमुळे त्यांच्या सौंदर्यात आणखी भर पडते . यासोबतच याठिकाणी असणारे धबधबे , जंगले यांमुळे या सौंदर्यात आणखी भर पडली आहे . नेपाळ १९५० मध्ये भारत आणि नेपाळ यांच्यात झालेल्या शांतता करारामुळे भारतीयांना नेपाळमध्ये सहज प्रवेश दिला जातो . ज्याप्रमाणे नेपाळी लोक भारतात मोकळेपणाने राहू शकतात . त्याचप्रमाणे भारतीयांनाही नेपाळमध्ये पर्यटनासाठी जाण्याचा आणि काम करण्याचा अधिकार आहे . इतर पर्यटन स्थळांबरोबरच माऊंट एव्हरेस्टमुळेही या देशाला पर्यटनाच्यादृष्टीने विशेष महत्त्व प्राप्त झाले आहे .


गणरायाच्या आगमनामुळे सर्वत्र उत्साहाचे आणि आनंदाचे वातावरण पाहायला मिळतेय . बॉलिवूडकरांमध्येही गणेशोत्सवाचा उत्साह पाहावयास मिळतोय . याच आनंदाच्या वातावरणात मुकेश अंबानी यांनी जय्यत पार्टीचे आयोजन केलेल . या पार्टीला बॉलिवूड सेलिब्रिटींची मांदियाळी पाहायला मिळाली . शाहरुख खान , आमिर खान , सलमान खान , प्रियांका चोप्रा , ऐश्वर्या राय बच्चन यांसह अनेक कलाकार यावेळी उपस्थित होते . वाचा : रणवीर दीपिकाशी कधीच लग्न करणार नाही ; बॉलिवूड अभिनेत्याची भविष्यवाणी अंबानींच्या भव्य पार्टीमध्ये तिनही खानांचा एकत्र फोटो काढण्याची छायाचित्रकारांची इच्छा अपुरीच राहिली . शाहरुख , सलमान आणि आमिर हे तिनही खान त्यांच्या कुटुंबासमवेत आले होते . तिघेही वेगवेगळ्या वेळेत पार्टीला हजर राहिले . दरम्यान , सलमान आणि संजय दत्तची गळाभेट या पार्टीत अनेकांचेच लक्ष वेधणारी ठरली . मित्र आणि नंतर एकमेकांचे शत्रू झालेले हे दोन अभिनेते एकाच छताखाली आल्यावर काय होणार , असा प्रश्न सर्वांनाच पडला होता . पण , गणेश चतुर्थीच्या शुभमुहुर्तावर या दोघांनी आपल्या मैत्रीला नव्याने सुरुवात केली . वाचा : आणखी एक अभिनेता कपिलच्या शोसाठी शूटींग न करताच माघारी परतला मात्र , या पार्टीतील एक घटना सर्वांच्या भुवया उंचावणारी आहे . ‘पिंकविला’ या वेबसाइटने दिलेल्या माहितीनुसार , सध्या भारतात असलेली ‘देसी गर्ल’ प्रियांका चोप्रासुद्धा पार्टीला आलेली . पण , ती पार्टीत येताच शाहरुखने बाहेरचा रस्ता धरला . त्याने असे का केले ? असा प्रश्न आता उपस्थित झाला आहे . याआधी रितेश सिधवानीच्या पार्टीला प्रियांका जाणार असल्याचे कळताच शाहरुखने मुंबईत असूनही तेथे जाणे टाळले होते .


हळूहळू वाढत जाणारे कर्णबधिरत्व दूर करण्यासाठी जनुकीय संपादन तंत्राचा उपयोग होत असल्याचे उंदरावरील प्रयोगात दिसून आले असून त्यात कर्णबधिरत्व टाळता येते . माणसातही कर्णबधिरत्व ज्या जनुकांमुळे येते त्याचे संपादन केल्यास हा आजार बरा करता येणे शक्य होणार आहे . अमेरिकेतील हॉर्वर्ड ह्य़ूजेस मेडिकल इन्स्टिटय़ूटचे डेव्हिड लिऊ यांनी सांगितले की , जनुकीय संपादनाचा वापर प्राण्यांमधील कर्णबधिरत्व दूर करण्यासाठी प्रथमच केला गेला आहे . जनुक संपादनाच्या मिश्र घटकांचे इंजेक्शन दिल्यानंतर तरुण प्राण्यांमध्ये कर्णबधिरत्व दूर होते . याबाबतचा प्रयोग उंदरांमध्ये यशस्वी झाला असून तो माणसात यशस्वी होण्याची शक्यता आहे . लिऊ यांनी सांगितले की , या तंत्राने एक दिवस माणसातले कर्णबधिरत्व दूर करता येईल यात शंका नाही . कर्णबधिरत्वाच्या निम्म्या रुग्णांमध्ये जनुकीय कारणे असतात . त्यात इतर उपचारांना मर्यादा आहेत . जनुकीय उत्परिवर्तनाने कर्णबधिरत्व येत असते ते दूर करणे अवघड असते . कर्णबधिरत्वाशी टीएमसी १ हा जनुक संबंधित असतो . त्यातील एका चुकीमुळे आंतरकर्णातील बारीक केसांच्या पेशी कमी होतात व त्यामुळे ऐकू कमी येते . टीएमसी १ जनुकामुळे बहिरेपणा येत जातो . उंदरातील बिथोव्हेन या जनुकाची उत्परिवर्तित आवृत्ती काढून टाकली तर श्रवणक्षमता सुधारते . आंतरकर्णातील बारीक केस एकदा खराब झाले की पूर्ववत करता येत नाहीत पण जनुकीय संपादनाने ते शक्य होते त्यामुळे श्रवण पूर्ववत करता येते .


भारताचा माजी कर्णधार सौरव गांगुलीचे ‘ए सेंच्युरी इज नॉट इनफ’ हे पुस्तक प्रकाशित होणार आहे . या पुस्तकातून गांगुलीच्या क्रिकेट जीवनातील अनेक गोष्टी उजेडात येण्याची शक्यता आहे . भारताचा माजी प्रशिक्षक ग्रेग चॅपल गांगुलीच्या आयुष्यातील एक मोठा धडा असल्याचे मानले जाते . या पुस्तकातही याचा उल्लेख असून २००५ मध्ये चॅपेलला भारताचा म्हणून कोच नेमण्यात आले होते . चॅपलची नियुक्ती करण्यात गांगुलीची भूमिका मोलाची होती . विशेष म्हणजे या दोघांत नंतर इतके मतभेद निर्माण झाले की , चॅपलमुळेच गांगुलीचे कर्णधारपद गेले . ‘टाइम्स ऑफ इंडिया’ला दिलेल्या मुलाखतीत सौरव गांगुलीने चॅपलबाबत आपली भूमिका मांडली आहे . २००४ साली मी घरीत येत असताना चर्चा सुरू होती की , जॉन राइटच्या जागी पुढील कोच कोण असेल . त्यावेळी लगेचच माझ्या डोक्यात ग्रेग चॅपलचे नाव आले . तेव्हा मला वाटलं की , चॅपलच आम्हाला चॅलेंजर्सच्या पोझिशनवरून नंबर एकच्या स्लॉटमध्ये घेऊन जाणारा सर्वांत चांगला कोच ठरेल . जेव्हा कोचसाठी शोध मोहीम सुरू होती , तेव्हा मी जगमोहन डालमिया यांना चॅपलबाबत सांगून ठेवले होते . काही लोकांनी मला असं करू नये म्हणून सल्लाही दिला होता . यातील एक होते सुनील गावसकर . गांगुली म्हणाला , सुनील गावसकरांनी मला म्हटले की , सौरव तू याबाबत विचार कर . त्याच्याबरोबर ( ग्रेग चॅपल ) काम करणे तुला अडचणीचे ठरू शकते . त्याचा कोचिंगचा आधीचा अनुभव चांगला नाही . डालमियांनी एका सकाळी बैठक बोलावली होती आणि तत्काळ चर्चा करण्यासाठी मला त्यांच्या घरी बोलावले . ग्रेगचा भाऊ इयान यालाही ग्रेग हा भारतीय संघासाठी योग्य कोच नसल्याचे वाटत होते . पण मी सर्वांच्या सल्ल्याकडे दुर्लक्ष केले आणि स्वतःचे डोके चालवले . त्यानंतरचा इतिहास तुम्हा सर्वांना माहीत आहेच . काही गोष्टी तुम्हाला साथ देतात . . जसे की माझा ऑस्ट्रेलिया दौरा आणि काही गोष्टी तुमची साथ देत नाहीत , जसे की ग्रेगचे कोच होणे . मी त्या देशाला जिंकू शकलो पण तिथल्या एका नागरिकाला नाही . ग्रेगला कोच बनवणे आयुष्यातील सर्वांत मोठी चूक होती , असे गांगुलीने म्हटले . यामुळे माझे फक्त कर्णधारपदच नव्हे तर एक खेळाडू म्हणूनही मला जागा देण्यात आली नाही . हे लिहिताना मला खूप राग येतो . जे काही झाले ते सर्व अकल्पनीय , अस्वीकार्य आणि अक्षम्य आहे .


लक्झेम्बर्गचा प्रतिस्पर्धी जिल्स मुल्लरविरुद्ध ‘हॉट फेव्हरीट’ रॅफेल नदालला चौथ्या फेरीत पाच सेटमध्ये पराभूत व्हावे लागले . यंदाच्या विंबल्डनमधील आतापर्यंतच्या सर्वाधिक रोमहर्षक लढतीत नदालने निर्णायक पाचवा सेट १५ - १३ असा गमावला . पहिले दोन सेट गमावल्यानंतर नदालने पिछाडी भरून काढली होती . त्याने चार मॅचपॉइंटही वाचविले , पण सर्व्हिस राखण्याचे दडपण अखेरीस असह्य झाले . ३४ वर्षांच्या मुल्लरची कामगिरी सनसनाटी ठरली . २००८च्या अमेरिकन ओपननंतर त्याने ग्रॅंड स्लॅम स्पर्धेत प्रथमच उपांत्यपूर्व फेरी गाठली . नदाल तीव्र चुरशीने खेळ करतो . रॅलिगणिक त्याची जिगर दुपटीने वाढते , पण मुल्लरने त्याचा प्रतिकार दरवेळी परतावून लावला . अखेरच्या सेटमध्ये दोघांनी मिळून ३२ वेळा सर्व्हिस राखली . यात नदालने नऊ वेळा सर्व्हिस राखत बरोबरी साधली होती . दोन मॅचपॉइंट वाचवीत त्याने ५ - ५ अशी बरोबरी साधली . ९ - ९ अशा स्थितीस त्याने चार ब्रेकपॉइंट दवडले होते . मुल्लरने १० - ९ अशा स्थितीस आणखी दोन मॅचपॉइंट घालविले . पहिल्या तीन फेऱ्यांत नदालने एकही सेट गमावला नव्हता . मुल्लरने त्याला अपेक्षेपेक्षा जास्त कडवा प्रतिकार केला . मुल्लरचा दुसऱ्यांदा धक्का नदालला विंबल्डनमध्ये दुसऱ्यांदा मुल्लरविरुद्ध मानहानिकारक पराभव पत्करावा लागला . यापूर्वी २००५ मध्ये दुसऱ्या फेरीत नदाल ४ - ६ , ६ - ४ , ३ - ६ , ४ - ६ असे हरला होता . तेव्हा मुल्लर ६९व्या क्रमांकावर होता . निकाल रॅफेल नदाल ( स्पेन ४ ) पराभूत विरुद्ध जिल्स मुल्लर ( लक्झेम्बर्ग १६ ) ६ - ३ , ६ - ४ , ३ - ६ , ४ - ६ , १५ - १३ मॅरेथॉन मुकाबला सामन्याचा कालावधी चार तास २८ मिनिटे . २००८ च्या अंतिम सामन्यात नदालची इतक्याच वेळात रॉजर फेडररवर मात . निर्णायक सेट ९५ मिनिटे चालला . मुल्लरपेक्षा नदालने सात गुण जास्त जिंकले ( १९८ - १९१ ) . नदालला १६ पैकी दोनच ब्रेकपॉइंट जिंकता आले . मुल्लरने निर्णायक सेटमध्ये १३व्या गेममध्ये एक , तर १९ व्या गेममध्ये चार ब्रेकपॉइंट वाचविले . एस ः मुल्लर ३० , नदाल २३ विनर्स ः मुल्लर ९५ , नदाल ७७ . नदालने निर्णायक सेटच्या दहाव्या आणि विसाव्या गेममध्ये प्रत्येकी दोन मॅचपॉइंट वाचविले . फ्रेंच ओपनमध्ये नदालने गमावलेले गेम ः ३५ . मुल्लरविरुद्ध गमावलेले गेम ३४ . ग्रॅंड स्लॅम स्पर्धांत नदालची डावखुऱ्या प्रतिस्पर्ध्यांविरुद्धच कामगिरी ः २६ विजय , तीन पराभव . मुल्लरविरुद्ध दुसरा पराभव . हा सामना खडतर होता . अखेरच्या दोन मॅचपॉइंटच्या वेळी मी शंभर टक्के प्रयत्न करायचे इतकेच ठरविले होते . तिसऱ्या आणि चौथ्या सेटमध्ये माझा खेळ चांगला होत नव्हता , पण मी प्रयत्न सुरू ठेवले . जिंकलो नाही तर नदाल फार सरस आहे असे तेव्हा मी मनाशी म्हणालो होतो . नंतर मी सर्व्हिसमध्ये सुधारणा केली . अखेरीस दोन - चार गुण निर्णायक ठरणार होते . - जिल्स मुल्लर मुल्लरविषयी एटीपी टूरवरील १६वे वर्ष गेले दीड दशक जेतेपदाचे खाते रिकामे यंदाच्या मोसमाच्या प्रारंभी सिडनीत विजेतेपद अंतिम सामन्यात ब्रिटनच्या डॅन इव्हान्सवर मात


चॅम्पियन्स करंडकाच्या अंतिम फेरीत पाकिस्तानने भारतावर दणदणीत विजय मिळवला आणि अंतिम फेरीतही बड्या संघांना धक्कातंत्र देण्याचं सत्र कायम ठेवलं . या पराभवाचा भारतीय क्रिकेटरसिकांना चांगलाच धक्का बसला . यानंतर एकामागोमाग एक भारतीय खेळाडूंच्या पाठीमागे वादाच लचांड लागलेलंच आहे . १८ जून रोजी भारत - पाक क्रिकेट सामन्यासोबतच भारत - पाक हॉकीचा सामनाही होता . गेल्या काही दिवसांत सीमेवर पाकिस्तानी सैनिकांच्या हल्ल्यात शहीद झालेल्या भारतीय जवानांना श्रद्धांजली वाहण्यासाठी हॉकीची टीम दंडावर काळ्या रिबीन लाऊन मैदानात उतरली . यावरुन टाईम्स नाऊच्या पत्रकाराने हार्दीक पांड्याला , ‘तुम्ही काळ्या रिबीन लाऊन मैदानात का उतरला नाहीत’ ? असा सवाल विचारला . यावर हार्दीक पांड्याने , आम्हाला याची परवानगी नव्हती असं उत्तर दिलं . पांड्याच्या या उत्तरावर टाईम्स नाऊने भारतीय क्रिकेटपटूंना लक्ष्य करायला सुरुवात केली , मात्र सोशल मीडियावर नेटीजन्सनी चॅनलला चांगलंच झोडपलं . काही नेटीजन्सनी टाईम्स नाऊला , ”तुम्ही सुद्धा हॉकीच्या संघाप्रमाणे शहीदांना श्रद्धांजली का वाहिली नाहीत” असं विचारत पांड्याची बाजू घेण्याचा प्रयत्न केला . तर काहींनी टाईम्स नाऊ करत असलेल्या पत्रकारितेवरही आपला तीव्र आक्षेप व्यक्त केला . अनेक नेटीजन्सनी टाईम्स नाऊला , तुम्ही हाच प्रश्न विराट कोहलीला विचारु शकता का ? इतकी हिंमत तुमच्यात आहे का , असा जळजळीत सवाल विचारला . तर काहींनी पांड्याच्या खेळाबद्दल त्याला प्रश्न न विचारता , टीआरपी वाढवण्यासाठी पत्रकार त्याला नको ते प्रश्न विचारत असल्याचं म्हणलंय .


देशातील एक मोठी उत्पादन कंपनी म्हणून ओळखल्या जाणाऱ्या हिंदुस्तान युनिलिव्हरने आणखी एक पाऊल पुढे टाकले आहे . कंपनीने नुकतेच आपले पारंपरिक दक्षिण आशियायी ब्रेकफास्टचे पदार्थ बाजारात दाखल करणार आहेत . आधीच्या नूडन्स , सूप यांसारख्या पदार्थांमध्ये बदल करत कंपनीने खिचडी , पोंगल , उपमा अशा पौष्टीक पदार्थांचा समावेश करणार असल्याचे कंपनीने जाहीर केले आहे . या नव्या उत्पादनांमध्ये कंपनीने आयुष या आपल्या आयुर्वेदीक ब्रॅंडप्रमाणे ज्वारी आणि बाजरीच्या भरडीचा उपयोग केला आहे . ही उत्पादने MTR , Kellogg’s , PepsiCo and Marico या कंपन्यांशी स्पर्धा करतील . सध्या भारतीय बाजारात ग्राहक पाश्चिमात्य पदार्थांकडून पारंपरिक भारतीय पदार्थ किंवा पौष्टीक पदार्थांना पसंती देत आहेत . ग्राहकांनी नव्याने आलेली उत्पादने खरेदी करण्याआधी या उत्पादनांच्या क्षेत्रात प्रवेश करण्याचे मुख्य कारण वेगळे आहे असे कंपनीकडून सांगण्यात आले आहे . कंपनीचा मूळ हेतू पतंजलीसारख्या दलिया , कॉर्नफ्लेक्स , ओट्स यांसारख्या पदार्थांशी स्पर्धा करणे हा आहे . पदार्थ जास्त काळ टिकावेत यासाठी पदार्थांमध्ये वापरण्यात येणाऱ्या घटकांमुळे भारतात अशापद्धतीचे पदार्थ कमी प्रमाणात खरेदी केले जातात . आयुर्वेदातून आलेल्या पदार्थांच्या रेसिपींना पुढे आणणे आणि भारतीय लोकांच्या उत्तम आरोग्यासाठी प्रयत्न करणार आहे . यासाठी कंपनीने अन्नपदार्थांच्या क्षेत्रात प्रवेश केला असून येत्या काळात त्याचे लोकशाहीकरण केले जाईल असे कंपनीच्या कार्यकारी संचालक गितू वर्मा यांनी सांगितले . भारतात पॅकींग केलेल्या पदार्थांमध्ये बिस्कीटे आणि नमकीन पदार्थांच्या बाजारपेठेत जवळपास ५० हजार कोटींचा व्यवहार होतो . त्यामानाने भारतीय मानसिकतेमुळे ब्रेकफास्टच्या पदार्थांकडे ग्राहकांना वळविण्यात कंपन्यांना यश आलेले नाही . त्यामुळे या बाजारपेठेची उलाढाल केवळ ३ हजार कोटी आहे . मात्र रेडी टू कूकमध्ये भारतीय ग्राहक पारंपरिक आणि पौष्टीक पदार्थांना पसंती देतात . त्यामुळे हिंदुस्तान युनिलिव्हरच्या नव्या उत्पादनांना याचा चांगला प्रतिसाद मिळेल अशी कंपनीला आशा आहे .


आंतरराष्ट्रीय स्तरावर लागोपाठ दोन सुपर सीरिज बॅडमिंटनमध्ये विजेतेपद मिळवणाऱ्या किदम्बी श्रीकांतला आता जागतिक स्पर्धेतील अजिंक्यपद खुणावत आहे . हे स्वप्न साकार करीन , असा विश्वास त्याने व्यक्त केला आहे . श्रीकांतने इंडोनेशियन स्पर्धेपाठोपाठ ऑस्ट्रेलियन स्पर्धाजिंकून जागतिक क्रमवारीत दहाव्या स्थानावर पुन्हा झेप घेतली आहे . ऑगस्टमध्ये जागतिक स्पर्धा होणार असल्यामुळे त्याच्याबाबत अपेक्षा उंचावल्या आहेत . याबाबत तो म्हणाला , ‘‘जागतिक क्रमवारीत पुन्हा दहाव्या स्थानावर पोहोचल्यामुळे मला खूप आनंद झाला आहे . जागतिक स्पर्धेत अव्वल स्थान घेण्याबाबत माझ्याकडे भरपूर अनुभव मिळाला आहे . यंदाच्या मोसमात माझ्याकडून सातत्यपूर्ण कामगिरी होत आहे . जगज्जेतेपद मिळवणे सोपे नसले तरी अशक्य नाही , हे माहीत असल्यामुळे तेथे पोहोचण्यासाठी मी कसोशीने प्रयत्न करणार आहे . प्रणॉय व बी . साईप्रणीत यांनीही आंतरराष्ट्रीय स्तरावरील स्पर्धा जिंकल्यामुळे बॅडमिंटनमध्ये आपल्या देशाचा नावलौकिक उंचावला आहे . ’’ ‘‘च्योंग वेई व चेन लोंगसारख्या जगज्जेत्या खेळाडूंवर प्रणॉयने मात केल्यामुळे मला विशेष आनंद झाला आहे . त्यानंतर उपांत्य फेरीत त्याचा पराभव झाल्यामुळे मला वाईट वाटले , ’’ असेही श्रीकांतने सांगितले . ऑलिम्पिकनंतर श्रीकांतच्या उजव्या घोटय़ाला दुखापत झाली होती व त्यावर शस्त्रक्रियाही करावी लागली होती . या दुखापतीमधून तंदुरुस्त झाल्यानंतर श्रीकांतने यंदाच्या मोसमात सातत्यपूर्ण कामगिरी केली आहे .


लठ्ठपणा ही सध्या मोठी समस्या झाली आहे . बदलत्या जीवनशैलीमुळे शरीरावरील कॅलरीज दिवसेंदिवस वाढत आहेत . जंकफूडचे आहारातील वाढते प्रमाण , अपुरी झोप , बैठी जीवनशैली यांमुळे वाढत्या वजनावर नियंत्रण मिळवणे कठीण झाले आहे . पण कॅलरीज जाळल्या नाहीत तर हे वाढलेले वजन नियंत्रणात येणे अवघड होऊन बसते . मग जीममध्ये जाणे , वेगवेगळे डाएट प्लॅन घणे असे काही कालावधीसाठी केले जाते . पण कालांतराने त्यातही सातत्य राहत नाही . मग कमी झालेले वजन पुन्हा पूर्वपदावर येण्यास सुरुवात होते . अनेक जण व्यायामाला वेळच होत नाही अशी तक्रारही करताना दिसतात . पण काही दैनंदिन कामे केल्यास तसेच विशिष्ट खेळ खेळल्यास त्याचा कॅलरीज जाळण्यासाठी निश्चितच उपयोग होतो . काय आहेत ही कामे पाहूया… बाथरुम घासा स्वच्छता करण्यासाठी बरेच कष्ट करावे लागतात हे आपल्याला माहित आहे . बाथरुम आपण दररोज वापरतो ते स्वच्छ असणे आवश्यक असते . हेच बाथरुम सर्व बाजूनी योग्य पद्धतीने घासल्यास १०० कॅलरीज जळतात . मात्र यासाठी बाथरुमची फरशी आणि सिलींग जवळपास अर्धा तास अतिशय काळजीने साफ कऱण्याची आवश्यकता असते . लहान मुलांसोबत खेळा लहान मुलांमध्ये खूप ऊर्जा असते , त्यामुळे लहान मुलांसोबत खेळल्यास तुम्हीही एनर्जेटीक होता . तुम्ही दिवसातील बराच काळ लहान मुलांसोबत खेळत असाल तर नकळत तुमच्या शरीरावरील चरबी कमी होते आणि तुम्ही बारीक होण्यास मदत होते . दिड तास सलग लहान मुलांशी खेळल्यास तुमच्या १५० कॅलरीज जळू शकतात . कार किंवा दुचाकी धुणे कार किंवा दुचाकी धुण्यासाठी बरीच ऊर्जा लागते . यामुळे एका दगडात दोन पक्षी मारले जातात . गाडी स्वच्छ होते आणि गाडी धुण्यामध्ये ऊर्जा खर्ची झाल्याने वजन घटण्यास मदत होते . टेनिस खेळणे कोणताही खेळ खेळला की आपला व्यायाम होतो . यामध्ये घाम आल्याने कॅलरीज जळतात . टेनिस हा व्यायामासाठी अतिशय उपयुक्त खेळ असून त्यामुळे मोठ्या प्रमाणाच चरबी घटते . अॅरोबिक्स अॅरोबिक्स हा एक उत्तम व्यायामप्रकार आहे . तसेच या डान्समुळे तुम्ही फ्रेश होता . हा डान्स दमवणारा असल्याने केवळ १० ते १५ मिनिटे केला तरीही तुमचा भरपूर व्यायाम होऊन कॅलरीज जळायला मदत होते .


अॅण्ड दी ऑस्कर गोज् टू… . ला ला लॅण्ड’ अशी घोषणा झाली तेव्हा संपूर्ण सभागृहात ला ला लॅण्ड या चित्रपटाच्या टीमचाच जल्लोष पाहायला मिळत होता . या चित्रपटाची संपूर्ण टीम व्यासपिठावर पुरस्कार घ्यायला पोहोचली , एवढेच काय तर काहींनी हा पुरस्कार मिळाल्याचे आभार प्रदर्शनही केले . पण त्यानंतर माशी शिंकल्याप्रमाणे हा पुरस्कार चुकून ला ला लॅण्डला देण्यात आल्याचे समोर आले . यंदाच्या वर्षी ऑस्कर पुरस्कार सोहळ्यात ‘ला ला लॅण्ड’ या चित्रपटाला सर्वांधिक म्हणजे १४ मानांकने मिळाली होती . त्यामुळेच सर्वोत्कृष्ट चित्रपटाचा पुरस्कारही या चित्रपटालाच मिळेल , असा विश्वास प्रेक्षकांना वाटत होता . पण , आयोजकांनी सुरुवातीला ‘ला ला लॅण्ड’ची सर्वोत्कृष्ट चित्रपट म्हणून घोषणा केली . पण खरा सर्वोत्कृष्ट चित्रपट तर ‘मूनलाइट’ हा होता . आयोजकांना त्यांचा गोंधळ लक्षात आल्यावर त्यांनी लगेच त्यात दुरुस्ती केली . पण , आयोजकांच्या या सावळ्या गोंधळानंतर ‘ला ला लॅण्ड’ चित्रपटाला यंदाच्या पुरस्कारसोहळ्यात पाच पुरस्कारांवर समाधान मानावे लागल्याचे स्पष्ट झाले . सर्वोत्कृष्ट चित्रपटाची घोषणा करताना झालेल्या गोंधळामुळे दोन्ही चित्रपटातील सदस्य व्यासपीठावर एकत्र आल्याचे चित्रही पाहायला मिळाले . सर्वोत्कृष्ट चित्रपटच्या विभागात ‘अरायव्हल’ ( Arrival ) , ‘फेन्स’ ( Fences ) , ‘हॅकसॉ रिज’ ( Hacksaw Ridge ) , ‘हेल ऑर हाय वॉटर’ ( Hell or High Water ) , ‘ला ला लॅण्ड’ ( La La Land ) , ‘लायन’ ( Lion ) , ‘मूनलाइट’ ( Moonlight ) , ‘मँचेस्टर बाय द सी’ ( Manchester By the Sea ) या चित्रपटांना नामांकन मिळाले होते . या सर्व चित्रपटांपैकी ‘ला ला लॅण्ड’ला अनेकांनी प्राधान्य दिल्याचे दिसले . प्रेक्षक वर्गाची ही इच्छापूर्ण झाल्याचे पहिल्यांदा केलेल्या घोषणेनंतर वाटले . मात्र काही क्षणातच या नावामध्ये बदल करत ‘मूनलाइट’ चित्रपटला सर्वोत्कृष्ट म्हणून गौरविण्यात आले . अर्थात सर्वाधिक मानांकन मिळविणाऱ्या ‘ला ला लॅण्ड’वर ‘मूनलाइट’ भारी पडला . ‘ला ला लॅण्ड’ चित्रपटासाठी एमा स्टोनला सर्वोत्कृष्ट अभिनेत्रीचा पुरस्कार , दिग्दर्शक डेमियन चेजेलला सर्वोत्कृष्ट दिग्दर्शकाचा ‘सिटी ऑफ स्टार्स’ गाण्याला सर्वोत्कृष्ट ओरिजनल साँग पुरस्कार आणि सर्वोत्कृष्ट ओरिजनल स्कोरसह सर्वोत्कृष्ट सिनेमेटॉग्राफीचा पुरस्कार प्राप्त झाला आहे .


शाओमी कंपनीने भारतात आपला नवा Poco F1 हा स्मार्टफोन गेल्या आठवड्यातच लॉन्च केला होता आणि आज पहिल्याच सेलमध्ये अवघ्या 5 मिनिटांतच हा फोन आउट ऑफ स्टॉक झाला आहे . शाओमीच्या सब ब्रँड पोकोचा हा पहिलाच फोन आहे . या फोनद्वारे वनप्लस 6 ला टक्कर देण्याचा कंपनीचा प्रयत्न आहे . फ्लिपकार्ट आणि mi . com वर आज दुपारी 12 वाजेपासून या फोनचा पहिला - वहिला सेल आयोजीत करण्यात आला होता . मात्र , सेल सुरू झाला आणि सहाव्याच मिनिटाला फोन आउट ऑफ स्टॉक झाला . तीन व्हेरिअंट्समध्ये Poco F1 हा स्मार्टफोन उपलब्ध आहे . या फोनचं वैशिष्ट्य म्हणजे इंफ्रारेड फेस अनलॉक फीचर . या फीचरच्या मदतीने तुम्ही अंधारात असो , किंवा उजेडात , चेहऱ्याच्या मदतीने फोन अनलॉक करण्याची सुविधा देण्यात आली आहे . या फोनमध्ये दमदार प्रोसेसर देण्यात आलं आहे . क्वालकॉम फ्लॅगशिप स्नॅपड्रॅगन 845 प्रोसेसरमुळे जर अतिवापरामुळे फोन गरम झाल्यास आपोआप कूलिंग होईल . हा स्मार्टफोन 6 जीबी रॅम / 64 जीबी इंटरनल स्टोरेज , 6 जीबी रॅम / 128 जीबी इंटरनल स्टोरेज आणि 8 जीबी रॅम आणि 256 जीबी इंटरनल स्टोरेज अशा तीन व्हेरिअंट्समध्ये सादर करण्यात आला आहे . 29 ऑगस्ट रोजी फ्लिपकार्ट आणि शाओमीच्या अधिकृत संकेतस्थळावर ( mi . com ) याचा पहिला सेल आयोजीत केला जाणार आहे . यामध्ये अनेक ऑफर्संही देण्यात आल्या असून एचडीएफसी कार्डने फोन खरेदी केल्यास एक हजार रुपयांची सूट मिळेल . तर , पहिल्या सेलमध्ये रिलायन्स जिओ यूजर्सना आठ हजार रुपये कॅशबॅक आणि सहा टेरा बाईटपर्यंत हायस्पीड डेटा मिळेल . 6 जीबी रॅम आणि 64 जीबी इंटरनल स्टोरेज असलेल्या व्हेरिएंटची किंमत 20 हजार 999 रुपये ठेवण्यात आली आहे . तर , 6 जीबी रॅम आणि 128 जीबी इंटरनल स्टोरेज असलेल्या व्हेरिएंटची किंमत 23 हजार 999 रुपये आणि 8 जीबी रॅम + 256 जीबी इंटर्नल स्टोरेज व्हेरिएंटची किंमत 28 हजार 999 रुपये ठेवण्यात आली आहे . या फोनच्या मागील बाजूस 12 मेगापिक्सल आणि 5 मेगापिक्सलचा ड्युअर कॅमेरा सेटअप देण्यात आला आहे , तर पुढील बाजूला 20 मेगापिक्सलचा कॅमेरा देण्यात आला आहे . 4000mah ची बॅटरी फोनमध्ये देण्यात आली असून अॅन्ड्रॉइड 8.1 ओरियो आधारित मीयुआय 9.6 प्रणालीवर हा फोन कार्यरत राहिल . फोनचा मागील भाग पॉलीकार्बोनेट ब्लॅक रंगाचा आहे . रोस्सो रेड , स्टील ब्ल्यू आणि ग्रॅफाइट ब्लॅक या तीन रंगांमध्ये हा फोन उपलब्ध असेल .


भारताची महिला कुस्तीपटू साक्षी मलिक ही खेळाव्यतिरिक्त फार कमी वेळा चर्चेत असते . तिच्या खेळातील कामगिरीने ती नेहमी स्वतःला सिद्ध करत असते आणि भारताचे नाव जगात उंच करत असते . तिचा भारताकडून यथोचित सन्मानदेखील वेळोवेळी केला जातो . मात्र यावेळी तिचा एक आगळावेगळा सन्मान झाला आहे . एखाद्या महापुरुषाचा किंवा महान व्यक्तीचा सन्मान हा पोस्टाच्या तिकिटावर त्या महापुरुषाचा किंवा महान व्यक्तीचा फोटो चिकटवून करण्यात येतो . अशा प्रकारचा सन्मान मिळणे ही मोठी गोष्ट असते . अशाच काहीशा प्रकारचा सन्मान साक्षीला मिळाला आहे . तिने स्वतः या संदर्भातील फोटो ट्विट करून याबाबत आपल्या भावना व्यक्त केल्या आहेत . साक्षीने एक फोटो आपल्या ट्विटर अकाउंटवरून ट्विट केला आहे . एका स्पर्धेत विजेत्याला देण्यात येणाऱ्या पदकावर साक्षीचा लढतीतील फोटो वापरण्यात आला असल्याचा तो फोटो आहे . साक्षीने स्वतः हा फोटो ट्विट केला असून हा आपला सन्मानच असल्याचे म्हटले आहे . ‘पूर्वी मी पदक मिळवण्यासाठी खूप परिश्रम घेत होते . पण आता थेट पदकावरच माझा फोटो वापरण्यात आला आहे . हा माझा सन्मानच आहे . मला दिलेल्या या सन्मानासाठी आणि प्रेमासाठी खूप खूप आभार’ , असे तिने लिहिले आहे .


स्मार्टफोनच्या जमान्यामध्ये हे सगळं जग आपल्या हातात आलंय हे खरं . पण आपली माहितीही या स्मार्टफोनच्याचा माध्यमातून सगळ्या जगाकडेही जाते आहे . आपण सोशल नेटवर्कवर जी माहिती टाकतो ती तर सगळ्यांना दिसते हे आतापर्यंत सगळ्यांनाच माहीत आहेच . पण आपण जी माहिती ‘पब्लिक’ करणे टाळतो आणि आपल्या स्मार्टफोनमध्ये सेव्ह करून ठेवतो ती माहितीसुध्दा एखाद्या हॅकरच्या हल्ल्यामुळे जगजाहीर होऊ शकते . ८ नोव्हेंबरला झालेल्या नोटाबंदीच्या निर्णयानंतर देशभर डिजिटल व्यवहारांना चालना मिळाली . आधार कार्डाच्या रूपाने कोट्यवधी भारतीयांच्या माहितीचा एक डेटाबेस तयार करण्यात आला . सरकारी पातळीवर हा डेटाबेस सुरक्षित ठेवण्याची खबरदारी घेतली जात असली तरी वैयक्तिक पातळीवर आपल्या स्मार्टफोनमधला डेटा कसा सुरक्षित ठेवावा यासंबंधी म्हणजेच ‘डिजिटल सिक्युरिटी’ विषयी सामान्या नागरिकांमध्ये म्हणावी तेवढी जागृती झालेली नाही . त्यामुळे आपल्या फोनमध्ये आपण सेव्ह केलेली बँक अकाऊंट नंबरसारखी माहिती दुसऱ्याच्या हातात पडू शकते याची जाणीवच या नव्याने आॅनलाईन होणाऱ्या यूझर्सना नाही . आपल्या फोनमधला डेटा सुरक्षित ठेवण्यासाठी पुढील पावलं आपण उचलू शकतो १ . अनोळखी वाय - फाय नेटवर्कचा वापर टाळणे सध्या वाय - फाय नेटवर्क इतका परवलीचा शब्द झाला आहे की जिकडे तिकडेच अगदी सरकारकडूनही ; सार्वजनिक ठिकाणी वायफाय सेवेचं मोठ्या वाजतगाजत उद्घाटन केलं जातं . रेल्वे स्टेशनसारख्या ठिकाणी असणारी ही फ्री वाय - फाय सेवा कितीही आकर्षक वाटत असली तरी त्याचा वापर टाळणंच योग्य आहे . कारण अनेकदा या सार्वजनिक वाय - फाय नेटवर्कवर हॅकर्सची नजर असते आणि हे नेटवर्क वापरत आपण पाठवलेला किंवा रिसिव्ह केलेला डेटा या हॅकर्सच्या तावडीत सापडू शकतो . ‘हाईडनिंजा’ सारखी काही अॅप्स वापरून आपण सार्वजनिक वाय - फाय नेटवर्कवरूनही काहीशा सुरक्षितपणे डेटा पाठवू शकतो पण अशा नेटवर्कचा वापर टाळणंच योग्य . आपल्या मोबाईलच्या डेटा प्लॅनमध्ये पेैसे जरूर जातात पण आपली माहिती सुरक्षित राहते . २ . स्मार्टफोनसाठी अँटिव्हायरस साॅफ्टवेअर अॅप विकत घेणे पूर्वी काँप्युटरसाठी आपण जसं अँटीव्हायरस साॅफ्टवेअर विकत घ्यायचो तसंच आता आपल्या अँड्राॅईड फोनसाठीही अशा साॅफ्टवेअरच्या अॅपची गरज निर्माण झाली आहे . एका वर्षासाठी दीडशे ते पाचशे रूपयांमध्ये मिळणारी ही अँटीव्हायरस अॅप्स तुमच्या अँड्राॅईड फोनला व्हायरस , मालवेअर , रॅन्समवेअर अशा अनेक ‘थ्रेट्स’पासून सुरक्षित ठेवतात . तसंच आपल्या फोनवरचा नको असलेला डेटा काढायला मदत करत आपल्या फोनचा परफाॅर्मन्सही सुधारतात . अँड्राॅईड मार्केटमध्ये एव्हीजी , नाॅर्डन , अविरा , अव्हास्ट , क्विक हील अशी अनेक चांगली अॅप्स उपलब्ध आहेत . या अॅप्सची माहिती वाचून त्यांची तुलना करत आपल्याला सूट होईल असं अॅप घ्यावं . या अॅप्सचं फ्री व्हर्जन घेण्यापेक्षा त्यांचं ‘पेड व्हर्जन’ जास्त फायदेशीर ठरतं . या अॅप्सची किंमतही फार नसते . ‘अॅपल’ च्या डिव्हायसेसना अजून व्हायरसचा धोका तितकासा निर्माण झालेला नाही . पण ही साॅफ्टवेअर्स ‘आयओएस’मध्येही उपलब्ध असतात . ३ . एन्क्रिप्शन वापरणं अँड्राॅईड फोनमधला आपला डेटा ‘एन्क्रिप्ट’ करण्याची सोय प्रत्येक अँड्राॅईड फोनमध्ये उपलब्ध असते . त्यासाठी सेटिंग्डमध्ये जात एन्क्रिप्ट ( Encrypt ) हा पर्याय निवडता येतो . या पर्यायामुळे आपल्या फोनमधल्या डेटाभोवती एकप्रकारचं सुरक्षाकवच तयार होतं . ४ . अधिकृत अॅप स्टोअर्समधलीच अॅप्स डाईनलोड करणं टाळणं नेटवरती अनेकदा ‘हे अॅप डाऊनलोड करा’ सारखे मेसेजेस् येत असतात’ . पण गूगलच्या ‘प्ले स्टोअर’ किंवा अॅपलच्या ‘अॅप स्टोअर’च्या बाहेर उपलब्ध असलेली ही अॅप्स डाऊनलोड करणं आपल्या फोनसाठी , आणि त्यातल्या डेटासाठी अतिशय घातक ठरू शकतं . त्यामुळे अशी अॅप्स डाऊनलोड करणं शक्यतो टाळावं . ५ . आपली ‘आॅपरेटिंग सिस्टिम’ अपडेटेड ठेवणं हॅकर्स दरदिवशी हॅकिंगच्या नव्यानव्या कल्पना शोधत असतात . त्यावर नजर ठेवत अॅप बनवणाऱ्या कंपन्या आपलं अॅप अपडेट करत त्यात सुरक्षिततेच्या दृष्टीने आणखी सुधारणा करत असतात . हे अपडेटस डाऊनलोड करत आपलं अॅप अप टू डेट ठेवणं हे सुरक्षेच्या दृष्टीने कधीही चांगलं असतं


आशियाई कुमार रौप्यपदक विजेता किसन तडवी याने शेवटच्या दहा मीटर अंतरात मुसंडी मारून महापौर चषक वरिष्ठ राज्य मैदानी स्पर्धेत दहा हजार मीटर शर्यतीचे सुवर्णपदक जिंकले . महिलांमध्ये संजीवनी जाधव ( नाशिक ) हिला या शर्यतीचे विजेतेपद मिळाले . शिवछत्रपती क्रीडानगरीत रविवारपासून सुरू झालेल्या या स्पर्धेत दहा हजार मीटर अंतराची शर्यत विलक्षण रंगतदार झाली . पंचवीस फेऱ्यांच्या या शर्यतीत तडवी व कालिदास हिरवे यांच्यात प्रथम स्थानासाठी चुरस दिसून आली . शेवटच्या दहा मीटर अंतरात तडवी याने जोरदार मुसंडी मारून हिरवे याला मागे टाकले . त्याने हे अंतर ३१ मिनिटे ५६ . ५ सेकंदात पार केले . हिरवे याने त्यानंतर एक सेकंदाने अंतिम रेषा पार केली . पुरुषांच्या उंच उडीत सर्वेश खुशारे ( सांगली ) याला सुवर्णपदक मिळाले तर गोळाफेकीत श्रीनिवास कराळे ( अहमदनगर ) याला प्रथम स्थान मिळाले . महिलांमध्ये संजीवनी हिने दहा हजार मीटर अंतराची शर्यत ३७ मिनिटे ७ . ६० सेकंदात जिंकली . पुण्याच्या अर्चना आढाव हिने १५०० मीटर अंतराच्या शर्यतीत सुवर्णपदक मिळविले . हे अंतर पार करण्यास तिला ४ मिनिटे ४० सेकंद वेळ लागला . ठाण्याच्या श्रद्धा घुले हिने लांब उडीत सुवर्णपदक ( ५ . ९६ मीटर ) पटकाविले . तिचीच सहकारी सारा व्होरा हिने थाळीफेकीत प्रथम स्थान ( ३५ . ८ मीटर ) मिळविले . गटवार निकाल पुरुष - उंच उडी - १ . सर्वेश खुशारे , २ . मुकेशसिंग . गोळाफेक - १ . श्रीनिवास कराळे , २ . मेलविन थॉमस . महिला - लांब उडी - १ . श्रद्धा घुले , २ . अस्मिता डावरे . १५०० मीटर धावणे - १ . अर्चना आढाव , २ . रिशुसिंग . १० हजार मीटर धावणे - १ . संजीवनी जाधव , २ . संगीता नायक . थाळीफेक - १ . सारा व्होरा , २ . श्रुती व्होरा .


एक चरित्रपट प्रदर्शित झाला नाही तोवर दुसऱ्या चरित्रपटाची तयारी करणारी अभिनेत्री श्रद्धा कपूर ही बॉलीवूडची सध्याची सर्वाधिक चर्चेत असलेली अभिनेत्री आहे . श्रद्धाचे यावर्षीचे चित्रपट वैविध्यपूर्ण होते तरीही ते चालले नाहीत मात्र म्हणून तिची घोडदौड थांबलेली नाही . एकापाठोपाठ एक चांगले चित्रपट तिच्या वाटय़ाला येत आहेत . तिचा बहुचर्चित ‘हसीना पारकर’ हा चरित्रपट या आठवडय़ात प्रदर्शित होईल . त्यामुळे एकीकडे या चित्रपटाच्या प्रसिद्धी कार्यक्रमांचे वेळापत्रक सांभाळत ती आगामी दोन चित्रपटांवर काम क रते आहे . त्यातला एक म्हणजे बॅडमिंटनपटू सायना नेहवालच्या आयुष्यावर आधारित चित्रपट ज्यात श्रद्धा सायनाच्या भूमिकेत दिसणार आहे . आणि तिच्या ‘साहो’ची चर्चा सध्या जगभर आहे . अनुष्का शेट्टीच्या हातून सुटलेला ‘साहो’ बॉलीवूडच्या सगळ्या अभिनेत्रींकडे फिरून श्रद्धापर्यंत पोहोचला आहे . प्रभास आणि तिच्या या चित्रपटावर कित्येकांच्या नजरा रोखलेल्या आहेत . या सगळ्याची जाणीव असलेली श्रद्धा सध्यातरी एकापेक्षा एक चांगल्या चित्रपटात व्यग्र असल्याने खूश आहे ! आत्तापर्यंत ग्लॅमरस भूमिकांमध्येच श्रद्धा कपूरला पाहिलेले असल्याने तिने ‘हसीना पारकर’ हा चरित्रपट स्वीकारल्यावर अनेकांना आश्चर्य वाटले होते . ‘हाफ गर्लफ्रेंड’ करत असतानाच श्रद्धाने तिला ग्लॅमरस भूमिका करायला आवडतात , असं सांगितलं होतं . कुख्यात गँगस्टर दाऊदची बहीण हसीनाच्या आयुष्यावर आधारित या चित्रपटासाठी विचारणा झाली तेव्हा ही भूमिका ग्लॅमरस आहे की नाही हा विचारच शिवला नव्हता . मुळात , या चित्रपटाची माहिती आपल्याला भाऊ सिद्धांतकडून मिळाली होती , असं श्रद्धाने सांगितलं . ‘हसीना पारकर’साठी दिग्दर्शक अपूर्व लाखिया यांनी पहिल्यांदा श्रद्धाचा भाऊ सिद्धांत कपूरची निवड केली होती . सिद्धांतनेच या चित्रपटाविषयी माहिती दिली आणि मग दिग्दर्शक हसीनाचे छायाचित्र आणि पटकथा घेऊन भेटायला आले . सुरुवातीला या चित्रपटाबद्दल मी फारशी उत्सुक नव्हते , एक दडपण आलं होतं , पण मी हसीनाच्या भूमिकेसाठी फिट आहे याबद्दल अपूर्व लाखियांना प्रचंड विश्वास होता . त्यांचा विश्वास बघूनच चित्रपट करण्यासाठी होकार दिला , असं ती सांगते . या चित्रपटात हसीनाच्या तरुणपणाबरोबरच थोडीशी वयस्कर भूमिकाही तिला करावी लागली आहे . ज्यासाठी मोठय़ा प्रमाणावर प्रॉस्थेटिक मेकअपचा वापर करण्यात आला आहे . त्याबद्दल बोलताना हसीनाचा हा काळ रंगवणं थोडं आव्हानात्मक होतं असं तिने सांगितलं . मध्यमवयीन हसीना साकारण्यासाठी बॉडीसूट वापरावा लागला आणि माझ्या तोंडात सिलिकॉन प्रॉस्थेटिक असायचं . दर दिवशी तो सगळा साज चढवण्यासाठीच पाऊण तास लागायचा . आणि मेकअप पूर्ण झाला की बोलणं कठीण व्हायचं , पण जसजसा सराव झाला तशा सगळ्या गोष्टी सुरळीत झाल्या , असं ती म्हणते . याआधी कधी हसीनाशी भेट झाली होती का ? , यावर त्यांना कधीच पाहिलं नव्हतं . मात्र त्यांच्या कुटुंबियांना अनेकदा भेटणं झालं , असं तिने सागितलं . त्यांच्या कुटुंबाकडून मला अनेक किस्से , अनेक घटना ऐकायला मिळाल्या . त्याआधारे मी स्वतःच्या नोट्स तयार केल्या . जवळपास तीन पानी प्रश्न आणि शंका घेऊन मी त्यांच्यासमोर बसले होते . त्यांच्याकडून उत्तरं मिळवल्यावर ती माहिती एकत्रित करून माझ्यापरीने ही भूमिका साकारण्याचा प्रयत्न केला , असं ती म्हणते . ‘हसीना पारकर’ या चित्रपटानिमित्ताने ती आणि भाऊ सिद्धांत कपूर पहिल्यांदाच पडद्यावरही भावा - बहिणीच्या भूमिकेत एकत्र दिसणार आहेत . सिद्धांतबरोबर एकत्र काम करताना खूप मजा आली असं सांगणारी श्रद्धा तो एकदम निर्मळ मनाचा आहे , त्याला जे मिळतं तो त्याच्या प्रेमात पडतो . तो खूप चांगला आहे , अशा शब्दांत आपल्या भावाचं कौतुक करते . ‘हसीना पारकर’ प्रदर्शित होतोय पण श्रद्धाला थांबायला बिलकूल वेळ नाही . सध्या ती सायना नेहवालच्या चित्रपटावर काम करते आहे . अमोल गुप्ते या चित्रपटाचं दिग्दर्शन करतायेत . अमोल गुप्तेंचा ‘स्टॅनली का डब्बा’ हा चित्रपट आपला सगळ्यात आवडता चित्रपट आहे , असं तिने सांगितलं . या चित्रपटासाठी श्रद्धाला बॅडमिंटनचं प्रशिक्षण घ्यावं लागलं . आत्तापर्यंत बॅडमिंटनचे ३२ सराव प्रशिक्षण पूर्ण झालं आहे . आता हा खेळच मला आवडायला लागला आहे आणि चित्रपट पूर्ण झाला तरी मी हा खेळ पुढे सुरू ठेवणार , असं तिने सांगितलं . एकापाठोपाठ एक चरित्रपट करताना तिला भीती वाटत नाही . उलट सायना आणि माझ्यात बरीचशी साम्यस्थळे आहेत , असं दिग्दर्शक अमोल गुप्ते यांना वाटतं . ते स्वतः एक उत्तम दिग्दर्शक आहेत . आणि सेटवर ते मला एखाद्या लहान मुलीप्रमाणेच वागवतात . प्रत्येक गोष्ट समजावून देतात , सांभाळून घेतात . त्यामुळे हा चित्रपट करताना कुठल्याही प्रकारचं दडपण नाही आहे , असं तिने स्पष्ट केलं . सायना नेहवालच्या चित्रपटाबरोबरच येत्या काही दिवसांत ‘साहो’चं चित्रीकरणही सुरू होईल . प्रभासच्या या चित्रपटाबद्दल मला स्वतःला खूप उत्सुकता आहे , असं ती म्हणते . ‘साहो’ हिंदी , तेलुगू दोन्ही भाषेत प्रदर्शित होणार आहे . त्यामुळे सध्यातरी ती या चित्रपटासाठी तेलुगू भाषेचे धडे गिरवते आहे . एकीकडे बॅडमिंटनचं प्रशिक्षण आणि दुसरीकडे ‘साहो’ची तयारी ही कसरत सांभाळून स्वतःचं दैनंदिन वेळापत्रक सांभाळण्याचा तिचा अट्टहास आहे . त्यामुळे तिच्या अफेअरविषयीच्या चर्चा किंवा अन्य गोष्टी वाचण्या - ऐकण्यासाठी वेळच नाही , असं ती स्पष्ट करते . सध्या तरी ती आपल्या कामात पूर्णपणे रमली आहे .


डेन्मार्क खुली बॅडमिंटन स्पर्धा डेन्मार्कच्या सोलबर्ग विट्टींघसचे आव्हान मोडीत काढत आगेकूच जागतिक क्रमवारीत सहाव्या स्थानी असलेल्या किदम्बी श्रीकांतने पहिल्या लढतीत हॅन्स - ख्रिस्तियान सोलबर्ग विट्टींघस याच्यावर सहज मात करत डेन्मार्क खुली बॅडमिंटन स्पर्धेच्या दुसऱ्या फेरीत मजल मारली . मात्र दुसऱ्या फेरीत भारताच्या श्रीकांतला महान खेळाडू लिन डॅन याच्याशी झुंज द्यावी लागणार आहे . श्रीकांतला डेन्मार्कच्या विट्टींघसचे आव्हान मोडीत काढण्यासाठी फक्त ३५ मिनिटे संघर्ष करावा लागला . श्रीकांतने सलामीच्या लढतीत २१ - १६ , २१ - १० अशी बाजी मारत आगेकूच केली . श्रीकांत आणि लिन डॅन यापूर्वी चार वेळा एकमेकांशी भिडले असून श्रीकांतला तीन सामन्यांत पराभव पत्करावा लागला आहे ; पण लिन डॅनच्या फटक्यांमध्ये पूर्वीप्रमाणे धार राहिलेली नाही . पूर्वी जागतिक क्रमवारीवर अधिराज्य गाजविणारा लिन डॅन आता १४व्या क्रमांकावर फेकला गेला आहे . २०१४ मध्ये श्रीकांतने लिन डॅनला चीन खुल्या बॅडमिंटन स्पर्धेत हरवले होते . श्रीकांतने डॅनचे आव्हान पार केले आणि समीर वर्माने आशियाई क्रीडा स्पर्धेतील सुवर्णपदक विजेत्या जोनाथन ख्रिस्तीला हरवले तर पुरुष एकेरीच्या उपांत्यपूर्व फेरीची लढत दोन भारतीय बॅडमिंटनपटूंमध्ये रंगेल . सिक्की रेड्डी यांनी दुसऱ्या फेरीत मजल मारली असली तरी मेघना जक्कामपुडी आणि एस . राम पूर्वीशा यांना सलामीलाच हार स्वीकारावी लागली . अश्विनी - रेड्डी जोडीने अमेरिकेच्या एरियल ली आणि सिडनी ली या बहिणींना २१ - ७ , २१ - ११ अशी सहजपणे धूळ चारली . मेघना - पूर्वीशा जोडीला स्वीडनच्या एम्मा कार्लसन आणि योहाना मॅग्नूसन यांनी १७ - २१ , ११ - २१ असे हरवले . एकदाच विजय श्रीकांत आणि लीन डॅन यांच्यात यापूर्वी झालेल्या चार लढतींपैकी तीन लढतींमध्ये डॅननेच बाजी मारली आहे . श्रीकांतला केवळ एकदाच २०१४ च्या चायना खुल्या बॅडमिंटन स्पर्धेत त्याला पराभूत करण्यात यश मिळाले होते . डॅन हा माजी जगज्जेता आणि माजी अग्रमानांकीत असला तरी आता वयाच्या पस्तिशीत असल्याने ही लढत रंजक होऊ शकते .


मुंबई : तृप्ती भोईर यांनी काही वर्षांपूर्वी अगडबम आणून सर्वांना आश्चर्याचा धक्का दिला होता . त्यावेळी त्यांनी केलेल्या रंगभूषेची मोठी चर्चा झाली होती . त्यानंतर आपण अगडबम 2 हा चित्रपट करू अशी घोषणाही त्यांनी केली होती . त्याला काही वर्षे लोटल्यानंतर आता हा दुसरा भाग यायला सज्ज झाला आहे . या चित्रपटाचा ट्रेलर आला असून , यात आपल्याला अगडबम स्टाईलची कुस्ती पाहायला मिळणार असे दिसते आहे . अगडबम 2 चा ट्रेलर पाहा या चित्रपटात सुबोध भावे , उषा नाडकर्णी , जयवंत वाडकर आणि तृप्ती भोईर यांच्या भूमिका आहेत . घरात निर्माण झालेली अडचण निस्तरण्यासाठी ही नायिका थेट आंतरराष्ट्रीय पैलवानांशी पंगा घेते असे याचे स्वरूप आहे . या चित्रपटाचे नाव माझा अगडबम असे ठेवण्यात आले असून , याचे दिग्दर्शनही तृप्ती यांचे आहे .


इंडियन प्रिमिअर लीग ( आयपीएल ) या लोकप्रिय ट्वेन्टी - २० स्पर्धेच्या दहाव्या मोसमाचा श्रीगणेशा बुधवारी होत आहे . पुढील जवळपास दीड महिना झटपट क्रिकेटचा थरार प्रेक्षकांना अनुभवता येणार आहे . क्रिकेट विश्वात आयपीएल या स्पर्धेला लोकप्रियता , मनोरंजन , थरार असे एक वेगळेच वलय आहे . स्पर्धेची लोकप्रियता लक्षात घेता त्यासाठी तितकीत जोरदार तयारी देखील आयोजकांकडून केली जाते . सध्याच्या ‘सोशल’ जगात टेक्नोसॅव्हींना काहीतरी नवीन देण्याच्या उद्देशाने आयपीएलसाठी खेळाडूंचे इमोजी वापरण्याची सुविधा उपलब्ध करून देण्यात आली आहे . सोशल मीडियावर सध्या इमोजींचा वापर वाढला आहे . त्यात ट्विटर म्हटलं की आपल्या भावना मोजक्या शब्दांत मांडव्या लागतात . त्यामुळे केवळ शब्दांमध्ये मर्यादित न राहता ट्विटरने आपल्या युजर्सना इमोजीचा पर्याय उपलब्ध करून दिला . आयपीएलकडून महत्त्वाच्या खेळाडूंचे इमोजी तयार करण्यात आले आहेत . खेळाडूंचा हॅशटॅग तयार करून हे इमोजी ट्विटरवर वापरता येणार आहेत . विराट कोहली , शिखर धवन , अजिंक्य रहाणे , भुवनेश्वर कुमार , उमेश यादव , ख्रिस गेल , रोहित शर्मा , डेव्हिड वॉर्नर , धोनी , स्मिथ या खेळाडूंच्या इमोजींना ट्विटर सध्या चांगली पसंती मिळत आहे . आयपीएलच्या या मोसमात आज पहिला सामना रॉयल चॅलेंजर्स बंगळुरू विरुद्ध सनराजर्स हैदराबाद असा होणार आहे . विराट कोहली मात्र सुरूवातीचे काही सामन्यांना दुखापतीमुळे मुकणार आहे . त्यामुळे बंगळुरू संघाचे नेतृत्त्व आज शेन वॉटसनकडे असणार आहे . दोन्ही संघ मागील पर्वातील अंतिम फेरीपर्यंत पोहोचलेले संघ आहेत . त्यामुळे आजचा सामना कोण जिंकणार याकडे सर्वांचे लक्ष असणार आहे .


उन्हाळा सुरु झाला की अंगाची होणारी लाहीलाही आणि शरीपाचा या उष्णतेवर होणारा परिणाम दिसायला लागतो . कधी उन्हाळी लागणे तर कधी नाकाचा घोळणा फुटणे असे प्रकार होतात . अनेकदा प्रखर उन्हामुळे शरीरातील पाण्याचे प्रमाण कमी होऊन डोळ्यासमोर अंधारी येणे आणि चक्कर आल्यासारखेही होते . या सगळ्या त्रासांपासून स्वतःचा बचाव करायचा असले तर उन्हाळ्याच्या ऋतूत आरोग्याची विशेष काळजी घेणे आवश्यक असते . पारा वाढू लागल्यानंतरच आरोग्य जपणे विशेष महत्त्वाचे असते . यामध्ये उन्हापासून बचाव करण्यापासून ते आहारामध्ये बदल करण्यापर्यंत अनेक गोष्टींचा समावेश होतो . यातही लहान मुले , गर्भवती महिला , ज्येष्ठ नागरिकांना जास्त त्रास होण्याची शक्यता असते . या सर्वांनी उष्म्याच्या लाटेच्या प्रभावापासून बचावासाठी काळजी घेणे आवश्यक आहे . सैल कपडे वापरावेत उन्हामुळे बहुतांश लोकांना घाम येतो . अशावेळी अंगाला चिकटून राहतील असे घट्ट कपडे घातल्यास त्यामुळे त्वचेला त्रास होऊ शकतो . तसेच काही कपडा त्वचेसाठी हानिकारक असतो . त्यामध्ये घाम न मुरता तो आणखी येण्याची शक्यता असते . त्यामुळे उन्हाळ्याच्या दिवसांत आपल्याला सूट होतील असे सूती , सैलसर कपडे वापरावेत . कडक उन्हाची वेळ टाळा तुम्ही एरवी कोणत्याही वेळी कोणतीही कामे केलेले चालते . मात्र उन्हाळ्यात कडक उन्हाच्या कालावधीत म्हणजे साधारण १२ ते ४ या वेळात शक्यतो बाहेर पडू नये . इतकेच नाही तर अतिकष्टाची कामे या वेळात करणे टाळावे . द्रवपदार्थांचे सेवन वाढवा उन्हामुळे शरीर डिहायड्रेट होते . त्यामुळे हिटस्ट्रोकचा त्रास होऊ शकतो . त्यामुळे उन्हाळ्याच्या काळात जास्तीत जास्त पाणी प्यावे . याबरोबरच ताक , पन्हे , कोकम सरबत , लिंबू सरबत , शहाळ्याचे पाणी यांचाही आहारात समावेश करावा . यामुळे घामावाटे निघून जाणाऱ्या पाण्याची पातळी भरली जाऊन आरोग्यावर वाईट परिणाम होत नाही . सनस्क्रीन लोशनचा वापर करा देशातील तसेच राज्यातील काही ठिकाणी उन्हाचा तडाखा इतका जास्त असतो की त्यामुळे त्वचेवर थेट परिणाम होतो . या कडक उन्हामुळे त्वचा काळवंडते , तसेच त्वचेची आग होते . त्यामुळे सनस्क्रीन लोशनचा वापर करावा . शरीर झाकले जाईल याची काळजी घ्यावी दुचाकीवर त्वचेचा थेट उन्हाशी संपर्क होतो . त्यामुळे त्वचा रापते . परंतु असे होऊ नये म्हणून हात , चेहरा झाकलेला असल्यास जास्त चांगला . त्यासाठी सध्या बाजारात सनकोट आणि इतर अनेक साधने उपलब्ध असतात .


भारताला पहिला क्रिकेट विश्वकरंडक जिंकून आज 34 वर्षे पूर्ण झाली . जाणून घ्या 1983च्या विश्वकरंडकातील काही मनोरंजक गोष्टी . 25 जून , 1983 रोजी कपिल देवने विश्वकरंडक उंचावला आणि हा दिवस भारतीय क्रीडा विश्वात सुवर्ण अक्षरांनी कोरला गेला . भारतीय संघाने अंतिम सामन्यात त्यावेळी सर्वांत बलाढ्य समजल्या जाणाऱ्या वेस्ट इंडिज संघाला पराभूत केले होते . वेस्ट इंडिजशिवाय विश्वकरंडक जिंकणारा भारत हा पहिला देश ठरला . त्यापूर्वीचे दोन्ही विश्वकरंडक हे वेस्ट इंडिजनेच जिंकले होते . 1983 च्या विश्वकरंडकातील काही मनोरंजक गोष्टी - 1.1983 चा विश्वकरंडक हा तिसरा क्रिकेट विश्वकरंडक होता . सर्व सामने इंग्लंड आणि वेल्स येथे जून 9 ते जून 25 दरम्यान खेळले गेले . 2 . या स्पर्धेत एकूण आठ संघांनी भाग घेतला होता . 3 . सर्व संघ पांढऱ्या पोशाखात खेळले तर प्रत्येक सामना 60 षटकांचा होता . 4 . सर्व सामन्यांत लाल चेंडूचा वापर करण्यात आला , तर सर्व सामने दिवसा खेळले गेले . 5 . भारत , वेस्ट इंडिज , इंग्लंड आणि पाकिस्तान यांनी उपांत्य फेरी गाठली . 6 . पहिल्या उपांत्य सामन्यात भारताने इंग्लंडचा पराभव केला . यात कपिल देवने तीन बळी घेतले तर यशपाल शर्माने 61 धावा केल्या . 7 . दुसऱ्या उपांत्य सामन्यात वेस्ट इंडिजने पाकिस्तानचा आठ विकेट राखून सहज पराभव केला . 8 . भारत आणि वेस्ट इंडिजमधील अंतिम सामना लॉर्डसच्या क्रिकेट मैदानावर खेळला गेला . त्यात भारताने वेस्ट इंडिजचा 43 धावांनी पराभव केला . विश्वकरंडकातील आकडेवारी 1 . सर्वाधिक धावा करणारा संघः पाकिस्तान - 338/5 विरुद्ध श्रीलंका 2 . सर्वाधिक वैयक्तिक धावा करणारा फलंदाजः कपिल देव , नाबाद 175 विरुद्ध झिंबाब्वे 3 . सर्वाधिक बळी घेणारा गोलंदाजः रॉजर बिन्नी ( भारत ) - 18 4 . सर्वोत्कृष्ट गोलंदाजीः विन्स्टन डेव्हिस ( वेस्ट इंडिज ) - 7/51 विरुद्ध ऑस्ट्रेलिया 5 . सर्वोत्कृष्ट भागीदारीः डेसमंड हेन्स आणि फौद बचुस ( वेस्ट इंडिज ) - 172 6 . सर्वाधिक धावा करणारा फलंदाजः डेव्हिड गोव्हर ( इंग्लंड ) - 384


गर्भधारणेच्या काळात घेतलेल्या अल्कोहोलमुळे नुकत्याच जन्मलेल्या शिशूवर काय परिणाम झाले आहेत याचे विश्लेषण रक्ताच्या चाचणीतून करणे शक्य असल्याचा दावा भारतीय मूळ असलेल्या एका संशोधकांच्या समूहाने केला आहे . या संशोधनामुळे लहान वयातच अल्कोहोलच्या विपरीत परिणामांमुळे बाधित मुलांच्या सदृढ आरोग्यासाठी उपयुक्त असल्याचाही दावा अमेरिकेतील सॅन दिएगो ऑफ कॅलिफोर्निया विद्यापीठातील संशोधकांनी केला आहे . अल्कोहोलमुळे नवजात बालकात येणारी विशिष्ट प्रकारची विकृती , जी मानसिक आणि शारीरिक स्वरूपाची असून वैद्यकीय परिभाषेत ज्याला स्पेक्ट्रम डिसऑर्डर ( विकार ) ( एफएएसडी ) असेदेखील संबोधले जाते . अमेरिका आणि युरोपच्या पश्चिमेकडील भागात साधारण २ ते ५ टक्के शालेय मुलांमध्ये या ( एफएएसडी ) विकाराची लक्षणे आढळली असून उर्वरित भागात हे प्रमाण अधिक असल्याचे संशोधकांचे म्हणणे आहे . लहान मुलांत आणि वयस्कांमध्ये आढळणाऱ्या या ( एफएएसडी ) आजारामध्ये शारीरिक व्यंग , जसे जन्मतःच डोके लहान असणे , शिकण्यातील सूक्ष्म बदल समजण्यात येणाऱ्या अडचणी आणि वर्तणुकीविषयीच्या काही समस्याही उद्भवतात . अमेरिकेत याविषयी विविध माध्यमांतून गर्भवती महिलांचे प्रबोधनही केले जात आहे . मात्र तरीही गर्भारपणात केल्या जाणाऱ्या अल्कोहोल सेवनामळे होणाऱ्या विपरीत परिणामांविषयीचे गांभीर्य अजूनही महिलांमध्ये दिसत नाही . त्यामुळे ही समस्या अधिकच क्लिष्ट स्वरूप धारण करीत आहे . यासाठी संशोधकांना वेस्टर्न उक्रेनमधील एका क्लिनिकमधील गर्भधारण केलेल्या ६८ महिलांच्या आरोग्य , अल्कोहोल सेवनाचा इतिहास , दुसऱ्या आणि तिसऱ्या तिमाहीतील रक्ताच्या नमुन्यांची चाचणी केली . या वेळी अल्कोहोलच्या सेवनामुळे आईच्या रक्तातील मायक्रोआरएनएएस ( एमआयआरएनए ) होणारे विपरीत परिणाम दिसून आले . संशोधकांच्या मते , पहिल्या १२ महिन्यांच्या कालखंडात शारीरिक आणि वर्तणुकीशी निगडित दुष्परिणाम दिसून आले . ( टीप : ‘ आरोग्यवार्ता ’ मधील बातम्या या जगभरातील संशोधकांनी केलेल्या वैद्यकीय संशोधनावर आधारित असतात . त्यामुळे त्यातील मतांशी ‘ लोकसत्ता ’ चा संबंध नाही . कोणताही वैद्यकीय उपचार करण्यापूर्वी आरोग्यतज्ज्ञांशी व डॉक्टरांशी सल्लामसलत करणे आवश्यक आहे . )


बॉलीवूड अभिनेत्री आलिया भट्ट हिला जीवे मारण्याची धमकी देणा - या अज्ञात व्यक्तीला उत्तर प्रदेश येथून अटक करण्यात आली आहे . चित्रपट निर्माता , दिग्दर्शक आणि आलियाचे वडिल महेश भट्ट यांना एका अज्ञात व्यक्तिने फोन करून आलियाला जीवे मारण्याची धमकी दिली होती . या व्यक्तिने त्यांच्याकडे ५० लाख रुपयांची मागणीदेखील केली . दरम्यान , मुंबई आणि उत्तर प्रदेश येथील पोलिसांनी मिळून सदर व्यक्तीस अटक केली असून त्याचा फोन ट्रेस करून या प्रकरणाचा खुलासा करण्यात आल्याचे म्हटले आहे . सुरुवातीला भट्ट कुटुंबाने या धमकीला गांभीर्याने घेतले नाही . मात्र , काही वेळानंतर त्यांना एसएमएस आणि व्हॉट्स अॅप मेसेज पाठवण्यात आले . या धमकीला मस्करी समजण्याची चूक करू नका असे संदेशही त्यांना पाठविण्यात आले होते . तसेच , पैसे न दिल्यास मुलगी आलिया आणि पत्नी सोनी राजदान यांना गोळ्या घालून मारण्याची धमकी दिली होती . यानंतर त्या अज्ञात व्यक्तिने आणखी काही मेसेजेस पाठवले . मुलगी आणि पत्नीच्या जीवाला धोका असल्यामुळे अखेर भट्ट यांनी पोलिसांकडे धाव घेतली . त्यानंतर याप्रकरणी पोलिसांनी लगेच शोध घेतला आणि फोन ट्रेस करून धमकी देणा - या व्यक्तिला उत्तर प्रदेश येथून अटक केली . याविषयी महेश यांचे भाऊ मुकेश भट्ट यांनी आज तकला दिलेल्या मुलाखतीत म्हटले की , आम्हाला सेलिब्रिटी असल्याची कीमत चुकवावी लागते . महेश भट्टला उत्तर प्रदेशवरून ज्या नंबरवरुन फोन आला होता त्यास ट्रेस करून सदर व्यक्तिला पोलिसानी अटक केली आहे . त्याचसोबत मुंबई आणि उत्तर प्रदेश पोलिसांनी वेळेत कारवाई करण्यासाठी त्यांचे मुकेश यांनी आभार मानले .


तंत्रज्ञानाच्या प्रगतीमुळे सध्या दर दिवसाला नवीन तंत्रज्ञानाचा मोबाईल बाजारात उपलब्ध होत आहे . सँमसंग कंपनीही यामध्ये मागे नाही . सुरुवातीला फिचर फोन होता . त्यानंतर मागच्या काही वर्षांत स्मार्टफोनचे प्रमाण वाढले . त्यातही रिअर कॅमेरा आणि फ्रंट कॅमेराचे रिझोल्यूशन याबाबत ग्राहकांकडून विशेष विचारणा होऊ लागली . आता यामध्ये आणखी प्रगती झाली असून दोन फ्रंट कॅमेरा असणारे फोन बाजारात आले आहेत . सॅमसंग इंडियाने गॅलक्सी A8 प्लस हे आपले नवीन मॉडेल नुकतेच लाँच केले . त्यामध्ये अशाप्रकारे दोन फ्रंट कँमेरे देण्यात आले आहेत . हा हॅंडसेट नुकताच व्हिएतनाम येथे लाँच करण्यात आला . सॅमसंग गॅलक्सी A8 प्लस हा फोन सध्या फक्त अॅमेझोनवर उपलब्ध असल्याचे कंपनीने सांगितले आहे . भारतात सुरूवातीला या फोनची किंमत ३२ , ९९० रुपये ठेवण्यात आली आहे . या फोनची भारतातील किंमत पाहता तो वनप्लस 5T , नोकिया 8 , गूगल पिक्सल 2 आणि LG G6 यांसारख्या स्पर्धक नव्याने बाजारात आलेल्या मोबाईलला टक्कर देईल . हा हॅँडसेट इनफिनिटी डिस्प्ले डिझाईन आणि वॉटर डस्ट - रेसिस्टेंट बॉडी सहीत मिळेल . गॅलक्सी A8 प्लस मध्ये एक ६ इंच फुल एचडी प्लस सुपर एमोलेड डिस्प्ले दिलेला आहे . इनफिनिटी डिस्प्ले पॅनलच्या सेफ्टीसाठी गॅलक्सी S8 आणि गॅलक्सी S8 प्लस प्रमाणे ग्लास आहे . यामध्ये ऑक्टाकोअर प्रोसेसर वापरण्यात आला असून हा फोन ४ जीबी आणि ६ जीबी अशा रॅममध्ये उपलब्ध आहे . या फोनचा रिअर कॅमेरा १६ मेगापिक्सलचा असून फ्रंट कॅमेराही १६ मेगापिक्सलचा देण्यात आला आहे . याशिवाय ८ मेगापिक्सलचा आणखी एक फ्रंट कँमेरा कंपनीने दिला आहे . या दोन्ही कॅमेरांनी सेल्फी काढता येणार आहे . त्याचबरोबर बॅकग्रॉऊंडला ब्लर इफेक्ट देखील देऊ शकतात . सॅमसंग गॅलक्सी A8 प्लसची ६४ जीबी मेमरी असून २५६ जीबी एक्स्पांडेबल मेमरी आहे . कनेक्टिव्हिटीसाठी स्मार्टफोनमध्ये 4G LTE , वाय - फाय 802.11 एसी , ब्लूटूथ 5.0 , जीपीएस / ए - जीपीएस , एनएफसी आणि यूएसबी टाइप - सी पोर्ट यांसारखे फीचर्स दिले आहेत . याशिवाय यात ३५०० मिलीअॅम्पियर्स पॉवरची बॅटरी देण्यात आली आहे .


नव्याने शोधण्यात आलेली मलेरियावरील लस १०० टक्के प्रभावी असल्याचे वैद्यकीय चाचणीमध्ये दिसून आले आहे . नवी लस दहा आठवडे घेतल्यावर शेवटच्या डोसनंतर मलेरियावर याचा प्रभावी परिणाम दिसून आल्याचे संशोधकांनी सांगितले . ‘सनारिया पीएफएसपीझेड - सीव्हीएसी’ असे या लसचे नाव असून , तिचा प्रभाव यामध्ये १०० टक्के दिसून आला . तसेच या लसीचा प्रभाव कमीही झाला नसल्याचे संशोधकांना दिसून आले . अॅनोफिलेस नावाची डासाची मादी चावल्यामुळे मलेरिया होतो . मलेरियावर परिणामकारक अशी लस शोधण्याचे प्रयत्न मागील अनेक वर्षांपासून सुरू होते . यापूर्वीच्या लसींमध्ये मलेरियाच्या सर्व रोगजंतूंना नष्ट करण्याचा प्रयत्न करण्यात आला नाही . त्यामुळे या आजारावर पुरेसे संरक्षण देण्यास या लस कमी पडत असल्याचे दिसून आले होते . जर्मनीच्या टुबिंगेन विद्यापीठातील संशोधकांनी सनारिया या जैवतंत्रज्ञानिक कंपनीसोबत केलेल्या मानवी चाचणीमध्ये ६७ निरोगी व्यक्तींना सहभागी करून घेण्यात आले होते . त्यांना यापूर्वी कधीही मलेरियाची लागण झालेली नव्हती . यातील ९ जणांना चार आठवडय़ांच्या अंतराने तीन वेळा लसीचा सर्वाधिक डोस देण्यात आला . या सर्वामध्ये मलेरियाविरुद्ध सर्वाधिक प्रभावी प्रतिसाद दिसून आला . चाचणीच्या शेवटी या सर्वाना मलेरियापासून १०० टक्के संरक्षण प्राप्त झाल्याचे दिसून आले . जगभरातील लाखो लोकांचा मलेरियाची लागण झाल्यामुळे मृत्यू होतो . नवीन लसीमुळे यावर प्रभावी उपचार करण्यास मदत होणार असल्याचे संशोधकांनी सांगितले . हे संशोधन ‘नेचर’ या नियतकालिकामध्ये प्रसिद्ध करण्यात आले आहे .


नक्षलवाद्यांवर आधारित चित्रपट मुंबई : सध्या बॉलीवूडमध्ये सत्य घटनांवर आधारित किंवा त्यांच्याशी निगडित चित्रपटांची लाटच आली आहे . दिग्दर्शक अमृत राज ठाकूर यांनी दिग्दर्शित केलेला " नाईन ओ क्लॉक ' 24 फेब्रुवारीला प्रदर्शित होत आहे . त्याचा ट्रेलर नुकताच लॉंच झाला . या वेळी चित्रपटात प्रमुख भूमिका असलेले अरुण बक्षी , निर्माता गौरव शंकर , गायिका प्रियांका सिंह आणि रानी हजारिका उपस्थित होते . हा चित्रपट नक्षलवाद्यांवर आधारित आहे . अभिनेते अरुण बक्षी म्हणाले , की देशात 1967 मध्ये नक्षलवादाची सुरुवात झाली . तेव्हा नक्षलवाद्यांशी जोडले गेलेले लोक एका ध्येयासाठी लढत होते . ते जुलमी जमीनदारांविरुद्ध लढत असत ; मात्र नंतर लढ्याचे स्वरूप बदलत गेले . मी या चित्रपटात तरुण पिढी संपवण्याच्या मार्गावर असणाऱ्या नसीमची भूमिका साकारत आहे . एका जंगलात संशोधनासाठी गेलेले 10 तरुण नक्षलवाद्यांच्या तावडीत सापडतात . त्यांची ही रहस्यमय कथा चित्रपटात दाखवण्यात आली आहे . तेजस फिल्मस् बॅनरखाली तयार झालेला हा चित्रपट 24 फेब्रुवारीला प्रदर्शित होणार आहे .


२०१९ साली आयपीएलचा बारावा हंगाम भारत आणि संयुक्त अरब अमिराती या दोन देशांमध्ये खेळवला जाण्याची शक्यता आहे . पुढच्या वर्षी भारतात होणाऱ्या लोकसभेच्या सार्वत्रिक निवडणुकांमुळे बीसीसीआय आयपीएलचे काही सामने संयुक्त अरब अमिरातीत खेळवण्याच्या विचारात आहे . बीसीसीआयच्या एका अधिकाऱ्याने IANS या वृत्तसंस्थेला माहिती दिली . पुढच्या वर्षी भारतात लोकसभेच्या सार्वत्रिक निवडणुका पार पडणार आहेत . त्यामुळे आयपीएलचा अर्धा हंगाम संयुक्त अरब अमिरातीत खेळवला जाण्याची दाट शक्यता आहे . मात्र या बाबतचा अंतिम निर्णय निवडणुकांची तारीख जाहीर झाल्यानंतर घेण्यात येईल , असं बीसीसीआयच्या अधिकाऱ्याने नाव न घेण्याच्या अटीवर सांगितलं आहे . आयपीएल भारताबाहेर जाण्याची ही पहिलीच वेळ नाहीये . २००९ साली भारतात होणाऱ्या निवडणुकांमुळे आयपीएलचा संपूर्ण हंगाम दक्षिण आफ्रिकेत खेळवण्यात आला होता . यानंतर २०१४ साली झालेल्या निवडणुकांमुळे स्पर्धेचे पहिले दोन आठवडे संयुक्त अरब अमिरातीत खेळवले गेले होते .


भारतीय कसोटी संघातले माझे स्थान घेणाऱ्या पार्थिव पटेलशी माझी स्पर्धा नाही , स्वतःच्या क्षमतेवर संघात पुन्हा स्थान मिळवेन . त्यासाठी शुन्यातून सुरवात करायची माझी तयारी आहे , असा विश्वास बंगालचा यष्टिरक्षक वृद्धिमान साहाने व्यक्त केला . इंग्लंडविरुद्धच्या मालिकेतील केवळ दोन सामने साहा खेळू शकला होता . दुखापतीमुळे त्याच्याऐवजी संधी देण्यात आलेल्या पार्थिवने यष्टिरक्षणाबरोबर फलंदाजीतही चमक दाखवून निवड समितीसमोर पेच निर्माण केला आहे . तंदुरुस्त झालेल्या साहाने मोहन बगानच्या मैदानावर कसून सराव सुरू केला . फेब्रुवारीमध्ये ऑस्ट्रेलियाविरुद्ध होणाऱ्या कसोटी मालिकेत स्थान मिळवण्यासाठी त्याने तयारी सुरू केली आहे . साहा म्हणाला , ‘‘इंग्लंडविरुद्ध केवळ दोन सामने खेळल्यानंतर दुखापतीमुळे मला संघाबाहेर जावे लागले आणि पार्थिवची वर्णी लागली त्याने चांगला खेळ केला आणि संघही जिंकला हे चांगले आहे . चांगली कामगिरी करणे आणि तंदुरुस्त रहाणे हे माझे काम आहे संघ निवडीची जबाबदारी निवड समितीची आहे , त्यामुळे मी त्याचा विचार करत नाही , माझ्या प्रमाणे पार्थिवनेही सर्वोत्तम योगदान दिले आहे . जे योग्य वाटेल ते निवड समिती करेल मला कशाबद्दलही खेद नाही , मी कोणाशी स्पर्धा करत नसून मला माझ्या क्षमतेवर विश्वास आहे , असेही साहाने नम्रपणे सांगितले . दुखापत होण्यापूर्वी साहाने दोन सामन्यांत मिळून ४९ धावा केल्या होत्या , तर पार्थिवने तीन सामन्यांत ६५ च्या सरासरीने १९५ धावा काढल्या . साहाने गुरुवारीही नेटमध्ये चांगला सराव केला . आणि तंदुरुस्तीबाबत आत्मविश्वास व्यक्त केला . मी राष्ट्रीय अकादमीत तंदुरुस्तीचा सराव केला , पण नेटमध्ये फलंदाजी केली नव्हती . पण एकूणच आता तंदुरुस्तीबाबत चिंता नाही , असे साहाने स्पष्ट केले .


फेसबुक , व्हॉट्स अॅप , इन्स्टाग्राम ज्यावेळी नव्हतं तेव्हा ऑर्कुटनं सगळ्यांनाच अक्षरशः वेड लावलं होतं . इंटरनेटवरील मैत्रीच्या व्हर्च्युअल कट्ट्याची ओळख आपल्याला सर्वप्रथम ऑर्कुटनं करुन दिली असं म्हटलं तर चुकीचं ठरणार नाही . पण नंतर फेसबुक आलं आणि ऑर्कुट कुठच्या कुठे गायब झालं . ऑर्कुटकडे सगळ्यांनीच पाठ फिरवली . अखेर ऑर्कुटची घटत चाललेली प्रसिद्धी पाहता सप्टेंबर २०१४ मध्ये ऑर्कुट बंद झालं . आता हेच ऑर्कुट नव्या ढंगात परत आलंय . ऑर्कुटचं सोशल मीडिया प्लॅटफॉर्म ‘हॅलो’ आता भारतातही सुरू झालं आहे . सोशल मीडियामुळे लोक जवळ येण्याऐवजी एकमेकांपासून दूर जात आहेत पण ‘हॅलो’मुळे लोक एकमेकांशी जोडले जातील . त्यांना एकमेकांशी संपर्क साधणं सोपं होईल . प्रत्येक युजर्सला त्यांच्या आवडीप्रमाणे इथे लोक भेटतील , त्यांच्यासाठी हे नवीन व्यासपीठ नक्कीच फायद्याचं ठरेल असा विश्वास ‘हॅलो’नं व्यक्त केला आहे . येथे युजर्सला बरंच काही नवीन अनुभवता येणार आहे . तुमच्या कल्पना तुमचं सर्जनशील काम तुम्हाला या व्यासपीठाद्वारे इतरांसमोर मांडता येणार आहे , असं हॅलोनं म्हटलं आहे . केंब्रिज अॅनालिटीका प्रकरणामुळे सध्या फेसबुकविरोधात जगभरातून नाराजीचे वारे वाहत आहेत . साडेआठ कोटी युजर्सची वैयक्तीक माहिती लीक झाल्यानं जगभरात खळबळ उडाली आहे . त्यामुळे अनेकांनी फेसबुक डिलीट करणं पसंत केलं आहे . अशावेळी अत्यंत योग्य वेळेत ‘हॅलो’ लाँच केल्यानं भारतीय ग्राहकांकडूनही याला चांगला प्रतिसाद लाभेल असा विश्वास व्यक्त केला जात आहे .


टीव्ही अभिनेता आणि बिग बॉसमधील स्पर्धक Ajaz Khan एजाज खानने गोरक्षेच्या मुद्यावर काही प्रश्न उपस्थित केले आहेत . एजाजने त्याच्या फेसबुक अकाऊंटवरुन एक व्हिडिओ शेअर करुन मोदी आणि योगीनाथांना हिंदू - मुसलमान यांच्यात भांडणं न लावण्याचा सल्ला दिलाय . गोरक्षेच्या नावावरुन हिंदू - मुसलमान यांच्यात भांडण न लावता , जी मूळ समस्या आहेत त्यांचे निरसण करण्याकडे लक्ष द्या , असा सल्ला एजाजने पंतप्रधान नरेंद्र मोदी आणि उत्तर प्रदेशचे मुख्यमंत्री योगी आदित्यनाथ यांना दिला आहे . एजाजचा हा व्हिडिओ आतापर्यंत १३ लाखांहून अधिक लोकांनी पाहीला . ३ मिनिटांच्या या व्हिडिओमध्ये आपल्या देशात गायीच्या कातडीपासून बनवलेल्या गोष्टी किती सहज उपलब्ध होत आहेत याकडे त्याने साऱ्यांचे लक्ष वेधले . तसेच या सगळ्या राजकारणात निष्पाप लोकांचा बळी जात आहे हे कुठे तरी थांबले पाहिजे असेही त्याने सांगितले . ‘गोरक्षक कोणालाही पकडत आहेत आणि त्यांना मारहाण करतायेत . आतापर्यंत अनेकांना आपले प्राण गमवावे लागले आणि याबद्दल कोणी काही बोलत नाही . नुकताच मी एक हार्ले डेविडसनचा लेदर बेल्ट घेतला . हा गायीच्या कातडीपासून बनवलेला बेल्ट आहे . जगभरात हा बेल्ट विकला जातो . तुम्हाला या देशात दंगल घडवून आणायची आहे , हिंदू - मुसलमान यांच्यात फूट पाडायची आहे . गोरक्ष , आदित्यनाथ आणि मोदी यांना मी हार्ले डेविडसन बंद करण्याची विनंती करतो . तसंच रस्त्यावर भटकणाऱ्या गायींची अवस्थाही खूप वाईट असते . त्यांच्याकडेही लक्ष द्या . मी सत्य बोलायला घाबरणार नाही . हिंदू - मुसलमानमध्ये फूट पाडू नका , ’ अशा आशयाचा व्हिडिओ एजाजने फेसबुकवर शेअर केला आहे . एजाज सध्या काश्मिरमध्ये एका सिनेमाच्या चित्रीकरणासाठी गेला आहे . एका मॉडेलला अश्लिल मेसेज पाठवल्यासंदर्बात त्याला अटकही करण्यात आली होती . पण , १० , ००० रुपयांच्या जामीनावर त्याची सुटका झाली होती .


जागतिक अजिंक्यपद बुद्धिबळ स्पर्धेच्या आठव्या डावात विश्वविजेत्या मॅग्नस कार्लसनला आव्हानवीर फॅबियानो करुआनाविरुद्ध बरोबरीचा दिलासा मिळाला . त्यामुळे चार डाव शिल्लक असताना दोघांच्याही खात्यांवर प्रत्येकी चार गुण जमा आहेत . आठव्या डावात करुआनाने पांढऱ्या मोहऱ्यांनिशी खेळताना सुरुवातीला सिसिलियन पद्धतीचा वापर केला . मग स्वेशनिकोव्ह व्हॅरिएशनचा अवलंब केला . मग १२ व्या चालीपासून करुआनाने नॉर्वेच्या कार्लसनवरील दडपण वाढवले . तासाभराच्या खेळानंतर कार्लसनपुढे पराभवाचा धोका होता . मात्र अमेरिकेच्या करुआनाने चुकीच्या चालीमुळे कार्लसनने सावरले . मग तीन तास आणि ४३ मिनिटांच्या लढतीनंतर बरोबरीत समाधान मानले . ‘‘हा आव्हानात्मक डाव होता . करुआनाकडे उत्तम संधी होती . मात्र बरोबरीत राखू शकल्याचा आनंद होत आहे , ’’ असे कार्लसनने सांगितले .